3.0 การประกอบธุรกิจของแต่ละสายผลิตภัณฑ์

1.  การประกอบธุรกิจปูนซีเมนต์ ปูนเม็ด และปูนสำเร็จรูป

  เมื่อเดือนกรกฎาคม 2532 เพื่อเป็นการแก้ปัญหาการขาดแคลนปูนซีเมนต์ในประเทศไทย
  รัฐบาลไทยได้อนุญาตให้มีการเปิดโรงงานผลิตปูนซีเมนต์แห่งใหม่
  และอนุญาตให้ขยายกำลังการผลิตเพื่อเพิ่มกำลังการผลิตปูนซีเมนต์ ซึ่งในเดือนมีนาคมปี 2533
  ทีพีไอได้รับใบอนุญาตในการสร้างโรงงานซีเมนต์ ในเวลาต่อมา ในเดือนตุลาคม 2535 บริษัทฯ
  ได้เริ่มผลิตปูนซีเมนต์โรงงานที่ 1 ที่จังหวัดสระบุรี โดยมีกำลังการผลิต 2.9 ล้านตันต่อปี
  ต่อมาในเดือนเมษายน 2538 บริษัทฯ เริ่มเปิดโรงงานที่ 2 โดยมีกำลังการผลิต 2.9
  ล้านตันต่อปี โดยในปี 2539 บริษัทฯ เริ่มผลิตปูนสำเร็จรูป ต่อมาในเดือนมีนาคม 2540 บริษัทฯ
  เริ่มเปิดโรงงานที่ 3 โดยหากรวมกำลังการผลิตปูนซีเมนต์ทั้งหมดทั้ง 3 โรง ณ วันที่ 31
  ธันวาคม 2546 บริษัทฯจะมีกำลังการผลิตทั้งหมด 9 ล้านตันต่อปี กำลังการผลิตของบริษัทฯ
  คิดเป็นร้อยละ 17.3 ของกำลังการผลิตของบริษัทปูนซีเมนต์ที่จดทะเบียนในประเทศทั้งหมด
  และคิดเป็นร้อยละ 5 ของกำลังการผลิตของภูมิภาคอาเซียน ทั้งนี้
  ผลิตภัณฑ์ปูทั้งหมดของบริษัทฯมีคุณภาพเป็นไปตามมาตรฐานอุตสาหกรรมประเทศไทย สหรัฐอเมริกา
  ( ASTM)และสหพันธ์ยุโรป (EU)

  ในปี 2546 บริษัทฯ ได้ผลิตปูนซีเมนต์ 8.2 ล้านตัน
  ซึ่งถือเป็นผู้ผลิตรายใหญ่อันดับที่สามในประเทศไทยและผลิต ปูนเม็ด7.1 ล้านตัน
  (รวมปูนเม็ดที่ใช้ผลิตปูนซีเมนต์) และปูนสำเร็จรูป 2.3 ล้านตัน

  3.1.1 ภาวะอุตสาหกรรม

  ความต้องการของปูนซีเมนต์ ปูนเม็ด
  และปูนสำเร็จรูปในประเทศไทยจะเกี่ยวโยงกับการเติบโตของผลิตภัณฑ์มวลรวมประชาชาติ
  (GDP) และธุรกิจก่อสร้างและอสังหาริมทรัพย์ โดยในช่วงปี 2533 ภาวะ
  อุตสาหกรรมของปูนซีเมนต์ในประเทศไทยจะขึ้นอยู่กับกำลังการผลิต
  โดยกำลังการผลิตเพิ่มขึ้นตามเศรษฐกิจที่เติบโตขึ้นอย่างรวดเร็วซึ่งสืบเนื่องจากการพัฒนาเศรษฐกิจ
  โดยเฉพาะประเทศไทยจะมีกำลังการผลิตที่มากที่สุดเมื่อเทียบกับประเทศอื่นในแถบอาเซียน
  แต่เมื่อเผชิญกับภาวะเศรษฐกิจที่ซบเซา
  ผู้ประกอบการในประเทศก็เริ่มปิดโรงงานหรือหยุดการปรับปรุงโรงงานเพื่อลดการผลิตโดยรวมให้ต่ำลง
  ซึ่งเป็นผลให้กำลังการผลิตปูนซีเมนต์โดยรวมลดลง

  ภาวะอุตสาหกรรมปูนซีเมนต์ในปี 2546 ยังคงมีปริมาณอุปทานมากกว่าอุปสงค์ในประเทศ
  โดยความต้องการปูนซีเมนต์ที่เพิ่มขึ้นมาจากโครงการก่อสร้างภาครัฐบาลและภาคอสังหาริมทรัพย์ที่กลับมาฟื้นตัวตามภาวะเศรษฐกิจที่ดีขึ้น
  โดยในปี 2546 มีปริมาณความต้องการปูนซีเมนต์ในประเทศประมาณ 27.3 ล้านตัน เพิ่มขึ้นจาก
  24 ล้านตันในปี 2545 ขณะที่กำลังการผลิตสูงสุดยังคงมีประมาณ45 ล้านตัน ในปี 2546
  ประเทศไทยส่งออกรวมประมาณ 11.5 ล้านตัน ลดลงจากปี 2545 ที่ส่งออกรวม 16.6 ล้านตัน

  ปริมาณการส่งออกที่ลดลงกว่าร้อยละ 30
  เป็นผลมาจากความต้องการใช้ปูนซีเมนต์ในประเทศมีมากขึ้น
  และการแข่งขันด้านราคาในตลาดส่งออก
  ทำให้ผู้ผลิตในประเทศไทยบางส่วนเสียตลาดให้แก่คู่แข่งขันไป อย่างไรก็ตาม
  ผู้ผลิตปูนซีเมนต์ทุกรายยังคงเน้นการขายในตลาดในประเทศเป็นหลัก
  เนื่องจากราคาจำหน่ายสูงกว่าการส่งออกและแนวโน้มความต้องการใช้ในประเทศยังมีสูงขึ้นทุกขณะตามภาวะเศรษฐกิจที่อยู่ในระยะฟื้นตัว
  บริษัทฯคาดว่าความต้องการบริโภคปูนซีเมนต์นอกจากจะมาจากในส่วนของรัฐบาลแล้ว
  ภาคเอกชนในกลุ่มอสังหาริมทรัพย์ยังเป็นอีกส่วนหนึ่งที่มีความต้องการบริโภคปูนซีเมนต์สูงขึ้น
  ตามอัตราการเติบโตของผลิตภัณฑ์มวลรวมประชาชาติ (GDP)
  ที่มีแนวโน้มสูงขึ้นอย่างต่อเนื่องด้วยเช่นกัน โดยคาดว่าในปี 2547
  อุตสาหกรรมปูนซีเมนต์จะขยายตัวในอัตราร้อยละ 15 จากปี 2546 ที่ผ่านมา

  3.1.2 ลักษณะของผลิตภัณฑ์

  บริษัทฯผลิตปูนซีเมน00ทั้งหมด 3 ประเภท ได้แก่ (1) ปูนซีเมนต์ ซึ่งประกอบด้วย
  ปูนซีเมนต์พอร์ตแลนด์ประเภท 1 3 และ 5 และ ปูนซีเมนต์ผสม (2) ปูนเม็ด และ (3)
  ปูนสำเร็จรูป รายละเอียดของผลิตภัณฑ์แต่ละประเภท มี ดังนี้

+-------------------------+--------------------------------------------+
| ผลิตภัณฑ์                  | ลักษณะการใช้งาน                              |
+-------------------------+--------------------------------------------+
| 1. ปูนซีเมนต์ (Cement)     | ใช้สำหรับงานก่อสร้างทั่วไป รวมทั้งที่พักอาศัย อาคารสูง  |
|                         | สะพาน และถนน                               |
| 1.1 ปูนซีเมนต์พอร์ตแลนด์     | ซึ่งเป็นปูนซีเมนต์ที่มีค                            |
| ประเภท 1                | ุณสมบัติให้กำลังอัดปานกลางเมื่อเปรียบเทียบกับประเภทอื่น |
|                         |                                            |
| ตราทีพีไอ (สีแดง)          |                                            |
+-------------------------+--------------------------------------------+
| 1.2 ปูนซีเมนต์พอร์ตแลนด์     | เป็นปูนซีเมนต์ที่มีคุณสมบัติแห้งเร็ว                   |
| ประเภท 3                | ให้กำลังอัดสูงมากในระยะสั้นภายใน 24 ชั่วโมง        |
|                         | เมื่อเทียบกับผลิตภัณฑ์ประเภท 1 ซึ่งต้องใช้เวลาถึง 7 วัน |
| ตราทีพีไอ (สีดำ)           |                                            |
+-------------------------+--------------------------------------------+
| 1.3 ปูนซีเมนต์พอร์ตแลนด์     | ปูนซีเมนต์ที่มีความต้านทานต่อซัลเฟตปานกลาง          |
| ประเภท 5                | ซึ่งมีคุณสมบัติเหมาะในก                          |
|                         | ารใช้สำหรับก่อสร้างในพื้นที่ใกล้ทะเลหรือบริเวณที่มีดินเค็ม |
| ตราทีพีไอ (สีฟ้า)           | เช่น งานก่อสร้างท่าเรือหรือสะพานปลา              |
+-------------------------+--------------------------------------------+
| 1.4 ปูนซีเมนต์ผสม          | เป็นปูนซีเมนต์ที่ใช้ในการก่อสร้างทั่วไป ประกอบด้วย     |
|                         | หินปูนผสมกับปูนซีเมนต์พอร์ตแลนด์                   |
| ตราทีพีไอ (สีเขียว)         | เหมาะสำหรับใช้ในงานก่อสร้างที่ไม่ต้องให้รับน้ำหนักมาก  |
|                         | เช่น งานก่อสร้างบ้านพักอาศัยที่ไม่สูงมาก ฉาบผนัง      |
+-------------------------+--------------------------------------------+
| 2. ปูนสำเร็จรูป (Dry       | เป็น                                        |
| Mortar)                 | ปูนสำเร็จรูปที่ได้จากการผลิตปูนซีเมนต์พอร์ตแลนด์ประเภท |
|                         | 1                                          |
|                         | หรือปูนซีเมนต์ผสมกับหินปูนบดละเอียดและเต           |
|                         | ิมสารเคมีชนิดพิเศษเพื่อเพิ่มประสิทธิภาพการทำงานให้ดีขึ้น |
|                         | ซึ่งใช้งานในการฉาบหน้าต่างๆ และในการยึดเกาะ      |
|                         | อาทิเช่น ฉาบผนังและก่ออิฐ ซึ่งต้องผสมน้ำเพื่อใช้งาน    |
+-------------------------+--------------------------------------------+
| 3. ปูนเม็ด (Clinker)      | ปูนเม็ดนี้เป็นสินค้ากึ่งสำเร็จรูปของปูนซีเมนต์           |
|                         | ซึ่งผลิตในโรงงานสระบุรี                         |
|                         | การผลิตปูนเม็ดเป็นขั้นตอนก่อนสุดท้ายใน              |
|                         | กระบวนผลิตปูนซีเมนต์โดยการเติมยิบซัมและบดให้ละเอียด |
|                         | แต่ก็ขนส่งได้สะดวกกว่าเมื่อเทียบกับปูนซีเมนต์          |
|                         | โดยปูนเม็ดจะถ                                |
|                         | ูกนำมาใช้ในเป็นวัตถุดิบในการผลิตปูนซีเมนต์หลายประเภท |
+-------------------------+--------------------------------------------+

  3.1.3 การผลิตเพื่อจำหน่าย (Production Facilities)

  โรงงานของบริษัทฯ ตั้งอยู่ในจังหวัดสระบุรี บนพื้นที่ 625 ไร่ ห่างจากกรุงเทพฯ 134
  กิโลเมตรไปทางเหนือใกล้กับถนนมิตรภาพและทางรถไฟสระบุรี-หินั0ลับ
  โรงงานได้เชื่อมต่อเส้นทางรถไฟสระบุรี-หินลับสำหรับในการใช้บริการขนส่งสินค้า
  โรงงานอยู่ห่างจากแม่น้ำป่าสัก 12 กิโลเมตร โดยมีท่อส่งน้ำจากหน่วยราชการจังหวัด
  อำเภอมวกเหล็กไปตามถนนทางหลวง

  โรงงานของบริษัทฯประกอบด้วยโรงผลิตปูนซีเมนต์ที่ดำเนินการผลิตแล้วจำนวน 3 โรง
  และโรงผลิตปูนสำเร็จรูปอีกจำนวน 2 โรง ซึ่งโรงผลิตปูนซีเมนต์ทั้ง 3 โรง ใช้หน่วยการผลิต
  ไซโลเก็บปูนซีเมนต์ สายการบรรจุ สำนักงาน และเครื่องมือในการควบคุมการผลิตร่วมกัน
  สำหรับเครื่องจักรส่วนใหญ่ในโรงผลิตปูนซีเมนต์ และโรงผลิตปูนสำเร็จรูปนั้น บริษัทฯซื้อจาก
  Krupp Polysius AG และ PFT Putz–Und Fordertechnik GmbH แห่งประเทศเยอรมัน
  ตามลำดับ ซึ่งเป็นบริษัทที่มีชื่อเสียงในด้านเครื่องจักรผลิตปูน ในด้านการซ่อมบำรุง
  บริษัทฯจะหยุดการผลิตเพื่อบำรุงซ่อมแซมอุปกรณ์และเครื่องจักรทุกๆ 11 เดือน
  (โดยส่วนใหญ่เป็นการซ่อมบำรุงเตาเผา)
  ซึ่งใช้ระยะเวลาในการปิดบำรุงซ่อมแซมโดยเฉลี่ยประมาณ 20 วัน

  กำลังการผลิตปูนซีเมนต์ การผลิตและปริมาณการใช้ของบริษัทฯ ในปีที่ผ่านมา เป็นดังนี้

(หน่วย : ตัน)

  ---------------------------- -------------- -------------- --------------
                               ณ วันที่ 31                      
                               ธันวาคม                        

                               2544           2545           2546

  กำลังการผลิตปูนซีเมนต์            9,000,000      9,000,000      9,000,000

  การผลิตปูนซีเมนต์                6,094,179      6,841,323      8,199,942

  อัตราการใช้กำลังการผลิต (%)      67.71          76.01          91.11
  ---------------------------- -------------- -------------- --------------

  จากตารางข้างต้นจะเห็นได้ว่า ปัจจุบัน
  อัตราการใช้กำลังการผลิตปูนซีเมนต์ของบริษัทฯได้ปรับตัวสูงขึ้นจากปี 2544 เป็นอย่างมาก
  เนื่องจากปริมาณความต้องการการบริโภคปูนซีเมนต์ในประเทศที่ขยายตัวสูงขึ้น
  สำหรับอัตราการใช้กำลังการผลิตปูนเม็ดนั้นยังคงอยู่ในระดับที่ค่อนข้างสูงมาโดยตลอด
  ซึ่งเป็นหนึ่งในนโยบายการผลิตของบริษัทฯ
  เนื่องจากเป็นระดับที่ทำให้เกิดความประหยัดทางด้านต้นทุนสูงสุด
  โดยบริษัทฯจะส่งออกปูนเม็ดที่เหลือจากการใช้ผลิตปูนซีเมนต์ไปยังตลาดต่างประเทศ ทั้งนี้
  ถึงแม้ว่าราคาขายและกำไรต่อหน่วยของปูนเม็ดจะต่ำกว่าปูนซีเมนต์มาก
  แต่การใช้กำลังการผลิตปูนเม็ดอย่างเต็มที่และรายได้จากการขายปูนเม็ดนั้นช่วยลดต้นทุนการผลิตต่อตันของปูนซีเมนต์และสร้างรายได้ให้บริษัทฯเพิ่มขึ้นและช่วยลดต้นทุนการผลิตต่อตันของปูนซีเมนต์
  ส่งผลให้เป็นการเพิ่มกำไรในการขายปูนซีเมนต์อีกทางนั่นเอง ในปัจจุบัน
  อัตรากำไรขั้นต้นจากราคาส่งออกปูนเม็ดก็อยู่ในระดับที่สูงขึ้นมาก

  บริษัทฯเป็นผู้ผลิตปูนซีเมนต์รายแรกในประเทศไทยที่ได้รับการรับรองมาตรฐาน ISO 9002
  ตั้งแต่ปี 2539 สำหรับการดำเนินการ รวมทั้งสำนักงานใหญ่ โรงงานผลิต
  และหน่วยงานการจัดจำหน่าย และเมื่อวันที่ 10 กรกฎาคม 2546
  บริษัทฯยังได้รับการรับรองมาตรฐาน ISO 9001 จากสถาบัน AJA Registrar
  แห่งประเทศอังกฤษ ในด้านระบบการจัดการด้านคุณภาพสำหรับการผลิตและการจำหน่ายปูนซีเมนต์

  ตารางต่อไปนี้แสดงถึงกำลังการผลิต ปริมาณการผลิต และอัตราการใช้กำลังการผลิตปูนเม็ด
  ซึ่งรวม ปูนเม็ดที่ใช้ในการผลิตปูนซีเมนต์และการขายให้กับผู้ซื้อภายนอก มีดังนี้

(หน่วย : ตัน)

  --------------------------- ------------- ------------- ---------------
                              ณ วันที่ 31                    
                              ธันวาคม                      

                              2544          2545          2546

  กำลังการผลิตเต็มที่              7,360,000     7,360,000     7,360,000

  ปริมาณการผลิตจริง              7,052,177     6,882,768     7,112,202

  อัตราการใช้กำลังการผลิต (%)     95.82         93.52         96.63
  --------------------------- ------------- ------------- ---------------

  ปูนซีเมนต์สายที่ 1, 2 และ 3 ใช้อุปกรณ์เครื่องจักรส่วนใหญ่ของบริษัท กรุ๊ป โพลิซิอุส จำกัด
  ประเทศ สาธารณรัฐเยอรมัน บริษัทฯ เชื่อว่า
  อุปกรณ์และกระบวนการผลิตมีประสิทธิภาพและสามารถที่จะแข่งขันอย่างมีประสิทธิผลกับอุตสาหกรรมปูนซีเมนต์ทั้งในประเทศและต่างประเทศ
  สายการผลิตปูนซีเมนต์ทั้งหมดนี้เรียกว่า
  กระบวนการผลิตแบบเผาแห้งโดยใช้เตาเผาแบบหมุนและการเข้าหออบความร้อน

  ปูนซีเมนต์สายที่ 1, 2 และ 3 ได้ใช้หน่วยการผลิตรวมกัน ประกอบด้วยโซโลเก็บปูนซีเมนต์
  สายการบรรจุ สำนักงาน และเครื่องมือในการควบคุมการผลิต บริษัทฯ ยังมี 2
  สายการผลิตปูนสำเร็จรูปที่แยกออกไป ซึ่งใช้อุปกรณ์เครื่องมือส่วนใหญ่ของบริษัท PFT Putz –
  Und Fordertechnik GmbH ประเทศ สาธารณรัฐเยอรมัน

  3.1.4 วัตถุดิบ

  วัตถุดิบสำคัญที่ใช้ในการผลิตปูนเม็ด คือ หินปูน ซึ่งคิดเป็นประมาณร้อยละ 79 ของน้ำหนักปูนเม็ด
  ทราย และหินดินดาน (Alumina Shale) ซึ่งคิดเป็นประมาณร้อยละ 5 และ 12
  ของน้ำหนักปูนเม็ด ตามลำดับ สำหรับวัตถุดิบอื่น ประกอบด้วย ทั้งยิบซัม เหล็ก และ Diorite
  Red การคำนวณส่วนประกอบของวัตถุดิบในการผลิตจะขึ้นอยู่กับสัดส่วนของการใช้ คุณภาพ
  และส่วนประกอบของวัตถุเคมีของวัตถุดิบสำหรับชนิดของปูนซีเมนต์ในแต่ละชนิด

  หินปูนและหินดินดาน

บริษัทฯประกอบธุรกิจเหมืองแร่ของบริษัทฯเอง และเป็นเจ้าของรถบรรทุกจำนวน 45 คัน
รวมถึงอุปกรณ์ต่างๆ ที่ใช้ในการดำเนินงานทำเหมืองแร่
บริษัทฯทำเหมืองแร่หินปูนและหินดินดานจากพื้นที่ที่ติดกับโรงงาน ซึ่งพื้นที่บางส่วนยังเป็นของรัฐ
บริษัทฯได้รับประทานบัตรจำนวน 28
แปลงในการทำเหมืองแร่บนที่ดินผืนนี้สำหรับประทานบัตรแร่หินปูนและหินดินดานมีระยะเวลาสิ้นสุดเดือนเมษายน
2559 ไปจนถึงเดือนกันยายน 2566 และปัจจุบันบริษัทฯต้องจ่ายค่าภาคหลวงแร่คิดเป็นเงินเท่ากับ
3.40 บาทต่อ 1 ตัน ของหินปูน และได้จ่ายค่าภาคหลวงแร่เป็นจำนวนเงิน 3.6
บาทต่อตันของหินดินดาน โดยกรมทรัพยากรธรณีได้ออกใบรับรองให้แก่บริษัทฯ
ว่ามีแหล่งสำรองหินปูนจำนวน 1,052 ล้านเมตริกตัน และหินดินดาน 262 ล้านเมตริกตัน
ซึ่งหากนำมาคำนวณการใช้แหล่งสำรองหินปูนและหินดินดานซึ่งจะใช้ปีละประมาณ 11 ล้านตันต่อปี
ดังนั้น บริษัทฯ
เชื่อว่าประทานบัตรนี้จะมีหินปูนและหินดินดานสำรองเพียงพอที่จะป้อนวัตถุดิบหินปูนและหินดินดานให้กับ
3 สายการผลิตปูนซีเมนต์ของบริษัทฯ เป็นเวลานานกว่า 100 ปี
โดยคำนวณจากปริมาณแหล่งหินปูนและหินดินดานที่เหลืออยู่ประมาณ 964 ล้านเมตริกตัน และ 259
ล้านเมตริกตัน ตามลำดับ ซึ่งคำนวณมาจากการสำรวจของกรมทรัพยากรธรณี
และประมาณความต้องการของโรงงาน ปัจจุบัน บริษัทฯ อยู่ระหว่างดำเนินการขออีกจำนวน 30
ประทานบัตร อย่างไรก็ตาม บริษัทฯ
ก็ยังคงซื้อหินดินดานจากผู้จัดจำหน่ายหลายรายในจังหวัดสระบุรีในปัจจุบัน

  บริษัทฯ ซื้อ diorite red และแร่เหล็กจากผู้จัดจำหน่ายในประเทศ บริษัทฯ
  ซื้อยิบซัมโดยทำสัญญามีอายุ 1 ปี จากผู้จัดจำหน่ายในประเทศรายใหญ่ 3 ราย นอกจากนี้บริษัทฯ
  ยังซื้อกระดาษคร๊าฟสำหรับใส่ปูนซีเมนต์จากผู้ผลิตถุงในประเทศ รวมทั้งจากบริษัทที่เกี่ยวข้อง
  (บริษัทฯ ถือหุ้นอยู่คิดเป็นร้อยละ 19) คือ บริษัท อุตสาหกรรมสหธัญญพืช จำกัด บริษัทฯ
  หาแหล่งน้ำเพื่อใช้กระบวนการผลิต(โดยส่วนใหญ่จะใช้เป็นน้ำเย็นสำหรับเตาเผา)
  โดยมีท่อส่งน้ำจากแม่น้ำป่าสักซึ่งห่างจากบริษัทฯ ไป 12 กิโลเมตร
  และจากบ่อน้ำบาดาลในที่ตั้งโรงงาน บริษัทฯ ได้รับอนุมัติจากหน่วยงานราชการจังหวัด
  อำเภอมวกเหล็ก จังหวัดสระบุรี ในการสร้างท่อส่งน้ำตามถนนทางหลวง

  การจัดหาวัตถุดิบสำคัญที่ใช้ในการผลิตปูนซีเมนต์ของบริษัทฯ มีรายละเอียดดังนี้

+----------+------------------------+--------+----------+---+-------------+
| วัตถุดิบ    | แหล่งที่มา                | จำนวน  | ส        |   |             |
|          |                        |        | ัดส่วนในกา |   |             |
|          |                        | ผ      | รซื้อวัตถุดิบ |   |             |
|          |                        | ู้จำหน่าย |          |   |             |
|          |                        | (ราย)  |          |   |             |
+----------+------------------------+--------+----------+---+-------------+
|          |                        |        | ในประเทศ |   | ต่างประเทศ   |
|          |                        |        | (%)      |   | (%)         |
+----------+------------------------+--------+----------+---+-------------+
| หินปูน     | จากเ                   | -      | -        |   | -           |
|          | หมืองหินปูนที่ได้รับประทานบัตร |        |          |   |             |
+----------+------------------------+--------+----------+---+-------------+
| หินดินดาน  | สั่งซื้อจากผู้ผลิตภายในประเทศ | 3      | 100      |   | -           |
+----------+------------------------+--------+----------+---+-------------+
| แร่เหล็ก   | สั่งซื้อจากผู้ผลิตภายในประเทศ | 1      | 100      |   | -           |
+----------+------------------------+--------+----------+---+-------------+
| ยิปซั่ม     | สั่งซื้อจากผู้ผลิตภายในประเทศ | 3      | 100      |   | -           |
+----------+------------------------+--------+----------+---+-------------+
| น้ำมันเตา  | สั่งซื้อจากผู้ผลิตภายในประเทศ | 3      | 100      |   | -           |
+----------+------------------------+--------+----------+---+-------------+
| ถ่านโค้ก   | นำ                     | -      | -        |   | -           |
|          | เข้าจากประเทศสหรัฐอเมริกา |        |          |   |             |
+----------+------------------------+--------+----------+---+-------------+
| วัตถุดิบ    | แหล่งที่มา                | จำนวน  | ส        |   |             |
|          |                        |        | ัดส่วนในกา |   |             |
|          |                        | ผ      | รซื้อวัตถุดิบ |   |             |
|          |                        | ู้จำหน่าย |          |   |             |
|          |                        | (ราย)  |          |   |             |
+----------+------------------------+--------+----------+---+-------------+
|          |                        |        | ในประเทศ | ต |             |
|          |                        |        | (%)      | ่า |             |
|          |                        |        |          | ง |             |
|          |                        |        |          | ป |             |
|          |                        |        |          | ร |             |
|          |                        |        |          | ะ |             |
|          |                        |        |          | เ |             |
|          |                        |        |          | ท |             |
|          |                        |        |          | ศ |             |
|          |                        |        |          | ( |             |
|          |                        |        |          | % |             |
|          |                        |        |          | ) |             |
+----------+------------------------+--------+----------+---+-------------+
| ถ่านหิน    | นำเข้าจากประเทศอินโดนีเซีย | 4      | -        | 1 |             |
|          | และ                    |        |          | 0 |             |
|          |                        |        |          | 0 |             |
|          | สั่งซื้อจากผู้ผลิตในประเทศ    |        |          |   |             |
+----------+------------------------+--------+----------+---+-------------+
| ยิปซั่มเทียม | สั่งซื้อจากผู้ผลิตภายในประเทศ | 1      | 100      | - |             |
+----------+------------------------+--------+----------+---+-------------+
| ศิลาแ     | สั่งซื้อจากผู้ผลิตภายในประเทศ | 5      | 100      | - |             |
| ลงเกรดสูง |                        |        |          |   |             |
+----------+------------------------+--------+----------+---+-------------+
| ดินแดง    | สั่งซื้อจากผู้ผลิตภายในประเทศ | 3      | 100      | - |             |
+----------+------------------------+--------+----------+---+-------------+

  3.1.5 การตลาด การขาย และจัดจำหน่าย

  บริษัทฯ มีสัดส่วนการจำหน่ายในประเทศต่อการส่งออกต่างประเทศในปี 2546 คิดเป็นสัดส่วน

  80 : 20 ของปริมาณยอดขายทั้งหมด ในกรณีที่เป็นรายได้ คิดเป็นสัดส่วน 88 : 12
  ของรายได้ยอดขายทั้งหมดใน ปี 2546

  บริษัทฯ มีประเภทกลุ่มลูกค้าเป้าหมายที่สำคัญสำหรับการขายปูนซีเมนต์ ดังนี้

1.  บริษัทฯ ขายให้กับตัวแทนจำหน่ายเพื่อจัดส่งให้กับลูกค้ารายย่อยอีกทอดหนึ่ง

2.  บริษัทฯ ขายให้กับโครงการก่อสร้างและผู้รับเหมาก่อสร้าง

3.  บริษัทฯ ขายปูนซีเมนต์ให้กับผู้ผลิตที่ใช้เป็นวัตถุดิบในการผลิตสินค้าต่อไป

  การขายปูนซีเมนต์จะขายผ่านตัวแทนจำหน่ายและผู้รับเหมา ในปี 2546 บริษัทฯ มีลูกค้ารายใหญ่
  10 รายแรก (ไม่รวม ทีพีไอ คอนกรีต) คิดเป็นสัดส่วนประมาณร้อยละ27
  ของปริมาณการขายทั้งหมด ในปี 2546 บริษัทฯขายปูนซีเมนต์ให้กับ ทีพีไอ คอนกรีต
  คิดเป็นร้อยละ 9 ของปริมาณยอดขายปูนซีเมนต์ภายในประเทศ โดยทั่วไปจะขายให้กับ ทีพีไอ
  คอนกรีต ในจำนวนที่ทีพีไอ คอนกรีต
  ต้องการในการใช้เพื่อการผลิตคอนกรีตผสมเสร็จเท่านั้นซึ่งโดยทั่วไปจะประมาณร้อยละ 10
  ของปริมาณการจำหน่ายปูนซีเมนต์ของบริษัท ทั้งนี้
  โดยปกติบริษัทฯจะไม่ทำสัญญาในการจัดหาวัตถุดิบให้กับลูกค้า
  ยกเว้นเฉพาะกับลูกค้าที่เป็นโครงการก่อสร้างขนาดใหญ่
  ซึ่งมีความต้องการปูนซีเมนต์และปูนสำเร็จรูปสำหรับใช้ในโครงการเป็นเวลานานหลายเดือนหรือหลายปี

  บริษัทฯ ขายปูนซีเมนต์และปูนสำเร็จรูปผ่านทางตัวแทนจำหน่ายและขายตรงให้กับลูกค้า บริษัทฯ มี
  ตัวแทนขายประมาณ 850 รายทั่วประเทศไทย โดยประมาณร้อยละ 30 เป็นตัวแทนเฉพาะ
  (Exclusive) บริษัทฯ กำหนดระยะเวลาเก็บหนี้เฉลี่ย 60 วัน กับลูกค้าทั่วไป
  โดยต้องมีการค้ำประกันจากธนาคารจำนวนอย่างน้อยกึ่งหนึ่งของวงเงินเชื่อของลูกค้า
  ตั้งแต่ประเทศไทยประสบกับวิกฤตการณ์ บริษัทฯ มีนโยบายการให้วงเงินเชื่อวัสดุเข้มงวดมากขึ้น
  ในปี 2546 ประมาณร้อยละ 30 ของปริมาณยอดขายปูนซีเมนต์ของบริษัทฯ มาจากการที่บริษัทฯ
  ขายให้กับผู้ใช้โดยตรงและสัดส่วนที่เหลือขายให้กับตัวแทนจำหน่าย
  สำหรับปูนเม็ดส่วนใหญ่ขายแบบเงินสดและมีการจัดทำสัญญาอายุ 1 ปี

  การส่งออกปูนซีเมนต์ ปูนเม็ด และปูนสำเร็จรูปส่วนใหญ่ขายผ่านตัวแทนต่างประเทศ
  ราคาสำหรับการส่งออกกำหนดโดย FOB Basis
  และการชำระเงินโอนผ่านเทเลกราฟฟิกหรือเล็ตเตอร์ออฟเครดิต at sight basis
  (ธนาคารชำระเงินทันทีเมื่อเอกสารถึงธนาคาร)
  โดยบริษัทฯส่งออกปูนเม็ดทั้งหมดที่เหลือจากการผลิต ปูนซีเมนต์ให้กับตัวแทนต่างประเทศเช่นกัน

  บริษัทฯ ขายปูนซีเมนต์ ภายใต้ยี่ห้อ “ทีพีไอพีแอล” ในรูปเป็นกอง (Bulk) และบรรจุถุง (Bag)
  ในปี 2546ยอดขายปูนซีเมนต์ในรูปบรรจุถุงคำนวณได้คิดเป็นประมาณร้อยละ 64
  ของปริมาณยอดขาย ซึ่งส่วนใหญ่เป็นการขายปลีก บริษัทฯ ได้พยายามสร้าง Brand Loyalty
  ให้กับผลิตภัณฑ์ปูนซีเมนต์ โดยการผลิตผลิตภัณฑ์ให้มีคุณภาพสูง การบริการการขายที่ดี
  (รวมทั้งการส่งมอบที่ตรงเวลา)
  การสร้างความสัมพันธ์ที่ดีกับตัวแทนจำหน่ายและการตั้งราคาที่สามารถแข่งขันได้ และบริษัทฯ
  ขายปูนเม็ดแบบขายส่งให้กับผู้ผลิตปูนซีเมนต์ต่างประเทศ
  โดยคำนึงถึงการแข่งขันในเรื่องคุณภาพและราคา บริษัทฯ
  ขายปูนสำเร็จรูปภายใต้ยี่ห้อแตกต่างกันไปขึ้นอยู่กับการใช้ แต่ยี่ห้อที่มีชื่อเสียง ได้แก่ M-199 และ
  M-199 ทั้งนี้บริษัทฯ
  จะใช้กลยุทธ์ในเรื่องคุณภาพของผลิตภัณฑ์และการตั้งราคาที่สามารถแข่งขันได้ในตลาดปูนสำเร็จรูป

  ในปี 2546 ประมาณร้อยละ ของปูนซีเมนต์ที่บริษัทฯผลิต คือ
  ปูนซีเมนต์ผสมซึ่งมีราคาและคุณภาพต่ำกว่าปูนซีเมนต์พอร์ตแลนด์ บริษัทฯ เชื่อว่า
  วิกฤตการณ์เศรษฐกิจของประเทศไทยจะทำให้ความต้องการของปูนซีเมนต์ผสมเพิ่มขึ้นในปริมาณที่ใกล้เคียงกับความต้องการของปูนซีเมนต์พอร์ตแลนด์
  โดย บริษัทฯ ได้มุ่งเน้นทำการตลาดสำหรับปูนซีเมนต์ผสมในปีที่ผ่านมา เพื่อเพิ่มส่วนแบ่งการตลาด

  บริษัทฯ
  ได้ทำการโฆษณาและประชาสัมพันธ์ปูนซีเมนต์และปูนสำเร็จรูปผ่านสื่อโทรทัศน์โดยเป็นผู้สนับสนุนรายการกีฬาต่างๆ
  นอกจากนี้ยังได้จัดงานสัมมนาให้แก่วิศวกรรมโยธาและผู้ซื้อรายย่อย
  บริษัทฯพิจารณาเห็นว่าการสนับสนุนการขายเป็นสิ่งสำคัญในการทำการตลาดปูนซีเมนต์สำหรับประเทศไทย
  เพื่อหวังเพิ่มยอดขายให้สูงขึ้น ถึงแม้ว่ากลยุทธ์การตลาดปูนซีเมนต์และปูนเม็ดของบริษัทฯ
  ยังคงเหมือนเดิม แต่งบประมาณในการทำกิจกรรมทางการตลาดของบริษัทฯ ได้ลดลง
  อย่างไรก็ตามบริษัทฯ ก็มิได้ให้ความสำคัญในการทำการตลาดโดยตรงสำหรับปูนเม็ดแต่อย่างใด

  การจัดจำหน่ายปูนซีเมนต์ ปูนเม็ด และปูนสำเร็จรูปจากโรงงานใช้เส้นทางทางบก ทางรถไฟ
  และทางน้ำ
  โดยบริษัทฯ มีตู้สินค้าขนส่งทางรถไฟทั้งสิ้น 488 ตู้ ซึ่งแต่ละตู้บรรจุปูนซีเมนต์ทั้งแบบกอง (Bulk)
  และแบบบรรจุถุง (Bag) ได้ประมาณตู้ละ 754 ตัน และบริษัทฯยังมีรถบรรทุก 430 คัน
  ซึ่งแต่ละคันสามารถบรรจุปูนซีเมนต์ทั้งแบบกอง (Bulk) และแบบบรรจุถุง (Bag) ได้คันละ 26
  ตัน สำหรับทางรถไฟ
  บริษัทฯได้เชื่อมต่อรางจากโรงงานไปยังรางรถไฟสายหลักภาคตะวันออกเฉียงเหนือจากสระบุรีไปยังอุดรธานี
  และจากกรุงเทพฯไปยังนครราชสีมา และภาคใต้จากสระบุรีไปหาดใหญ่
  ซึ่งแต่ละสายมีการขนส่งทั้งปูนซีเมนต์ ปูนเม็ด และปูนสำเร็จรูป ทั่วประเทศไทย

  ส่วนการขนส่งปูนซีเมนต์ ปูนเม็ด และปูนสำเร็จรูปเพื่อการส่งออก
  บริษัทฯจะขนส่งโดยใช้ทางรถไฟไปยังท่าเรืออยุธยาห่างจากโรงงานประมาณ 40 กิโลเมตร
  หลังจากนั้นจะขนถ่ายลงเรือเล็กซึ่งดำเนินการโดยผู้รับเหมาภายนอก

  บริษัทฯ มีรถบรรทุกมากที่สุดในประเทศ ซึ่งบริษัทฯ เชื่อว่า
  สามารถลดต้นทุนการจัดจำหน่ายและก่อให้เกิดการได้เปรียบในการแข่งขันต่อคู่แข่งขันโดยสามารถรับคำสั่งซื้อในปริมาณมากได้อย่างรวดเร็ว

  บริษัทฯ มีศูนย์การจัดจำหน่ายอยู่ 4 แห่ง ทั่วประเทศไทยในการจัดส่งสินค้าเป็นกอง (Bulk)
  หรือเป็นถุงปูนซีเมนต์
  โดยปูนซีเมนต์ที่เป็นถุงสามารถจัดส่งให้แก่คลังสินค้าของตัวแทนจำหน่ายจำนวน 100
  แห่งทั่วประเทศไทย โดยคลังสินค้าแต่ละแห่งจะมีสินค้าคงเหลือเฉลี่ย 30 ถึง 100 ตัน
  ซึ่งสามารถขายให้แก่ ลูกค้าปลีกตามท้องที่ในปริมาณที่ลูกค้าต้องการได้

  การกำหนดราคาปูนซีเมนต์แบบถุงและแบบกอง (Bulk) ถูกกำหนดโดยรัฐบาล
  ดังนั้นเมื่อต้องการเพิ่มราคาปูนซีเมนต์ให้สูงขึ้น
  ผู้ผลิตปูนซีเมนต์ต้องเสนอแบบคำขอไปยังกรมการค้าภายใน กระทรวงพาณิชย์
  โดยแจ้งถึงเหตุผลที่เหมาะสมในการเสนอการเพิ่มราคา (อาทิเช่น ต้นทุนการผลิตปูนซีเมนต์)
  โดยจะต้องได้รับการอนุมัติจากกระทรวงพาณิชย์ในการเพิ่มราคาดังกล่าว
  โดยทั่วไปราคาสินค้าควบคุมสำหรับผลิตภัณฑ์ปูนซีเมนต์แต่ละประเภทจะใช้กับผู้ผลิตปูนซีเมนต์ภายในประเทศทั้งหมด
  แต่ก็มีการลดราคาจากราคาที่กำหนดเพื่อเสนอกับลูกค้าที่สั่งซื้อปริมาณมากและผู้ซื้อบางราย
  ซึ่งแล้วแต่ผู้ขายจะเห็นสมควร ส่วนราคาปูนสำเร็จรูป
  ถึงแม้ว่าจะมิได้มีการควบคุมราคาโดยรัฐบาล
  แต่โดยทั่วไปก็มีความสัมพันธ์ไปทางเดียวกันกับราคาปูนซีเมนต์
  สำหรับปูนเม็ดจะขายในราคาที่ตลาดเป็นผู้กำหนด เนื่องจากถือว่าเป็น
  สินค้าเกษตรกรรมและเหมืองแร่ระหว่างประเทศ (International Commodities)

  นอกจากการทำสัญญาจัดจำหน่ายปูนซีเมนต์ให้กับโครงการก่อสร้างขนาดใหญ่แล้ว
  ปริมาณการขายปูนซีเมนต์จะซื้อขายตามราคาตลาด ในบางกรณีบริษัทฯ
  จะมีข้อตกลงในการจัดส่งปูนซีเมนต์ให้กับ
  โครงการก่อสร้างขนาดใหญ่ในช่วงระหว่างการก่อสร้างเป็นระยะเวลาไม่เกิน 2 ปี
  ส่วนการขายปูนเม็ดจะมีสัญญาจัดส่งสินค้าเป็นระยะเวลา 1 ปี

  3.1.6 การแข่งขัน

คู่แข่งรายใหญ่ในประเทศ ได้แก่ บริษัท ปูนซีเมนต์ไทย จำกัด (มหาชน) บริษัท ปูนซีเมนต์นครหลวง
จำกัด (มหาชน) บริษัท ปูนซีเมนต์ (เอเชีย) จำกัด (มหาชน) และบริษัท ชลประทานซีเมนต์
จำกัด (มหาชน)

  ตารางแสดงประมาณการกำลังการผลิตปูนซีเมนต์ของผู้ผลิตในประเทศไทย ⁽¹⁾

+--------------------------------+------------------------+------------+
| บริษัท                           | กำลังการผลิต ณ วันที่ 31    | ส่วนแบ่งตลาด |
|                                | ธันวาคม 2546            | ⁽¹⁾        |
|                                |                        |            |
|                                | (ล้านตัน)                | ( % )      |
+================================+========================+============+
| 1.                             | 23.4                   | 43.3       |
|  บริษัท ปูนซีเมนต์ไทย จำกัด (มหาชน)  |                        |            |
|                                | 12.3                   | 23.6       |
| 2. บร                          |                        |            |
| ิษัท ปูนซีเมนต์นครหลวง จำกัด (มหาชน) | 9.0                    | 19         |
|                                |                        |            |
| 3                              | 5.0                    | 9.6        |
| . บริษัท ทีพีไอ โพลีน จำกัด (มหาชน)  |                        |            |
|                                | 1.6                    | 3.1        |
| 4.                             |                        |            |
| บริษัท ปูนซีเมนต์เอเชีย จำกัด (มหาชน) | 0.4                    | 0.8        |
|                                |                        |            |
| 5. บ                           | 0.2                    | 0.4        |
| ริษัท ชลประทานซีเมนต์ จำกัด (มหาชน) |                        |            |
|                                | 0.1                    | 0.2        |
| 6. บริษัท สระบุรีซีเมนต์ จำกัด        |                        |            |
|                                |                        |            |
| 7. บริษัท ไทยสถาปนาซีเมนต์ จำกัด    |                        |            |
|                                |                        |            |
| 8. บริษัท สามัคคีซีเมนต์ จำกัด        |                        |            |
+--------------------------------+------------------------+------------+
| รวม                            | 52.0                   | 100%       |
+--------------------------------+------------------------+------------+

ที่มา : ประมาณการจากบริษัทฯ

  หมายเหตุ: (1) เป็นกำลังการผลิตตามใบอนุญาตหรือที่ได้จดทะเบียนไว้
  ซึ่งอาจแตกต่างจากกำลังการผลิตจริง ขึ้นอยู่กับการ ซ่อมบำรุงเครื่องจักร

(2) ประมาณจากยอดขายสิ้นสุดวันที่ 31 ธันวาคม 2545

  บริษัทฯ เชื่อว่า
  ตัวเลขกำลังการผลิตของผู้ผลิตที่เป็นบริษัทจดทะเบียนในตลาดหลักทรัพย์ดังกล่าวข้างต้น
  อาจจะไม่ตรงกับกำลังการผลิตที่แท้จริง
  เพราะว่าตัวเลขกำลังการผลิตดังกล่าวคำนวณจากสมมติฐานที่บริษัทจดทะเบียนดังกล่าวไม่มีการหยุดสายการผลิตเพื่อซ่อมแซมและบำรุงรักษา
  หรือเพื่อเหตุผลอื่น หรือหยุดสายการผลิตเมื่อเครื่องจักรล้าสมัย หรือมีต้นทุนการผลิตต่อหน่วยสูงขึ้น
  ซึ่งทำให้ไม่เกิดประโยชน์จากต้นทุนที่ต่ำกว่า (Economy of Scale)

  ในช่วงที่ผ่านมา
  บริษัทต่างชาติที่อยู่ในตลาดปูนซีเมนต์ระดับโลกได้เริ่มเข้ามาลงทุนและซื้อกิจการในประเทศไทย
  เช่น Holcim Ltd. ได้เข้าซื้อหุ้นของบริษัท ปูนซีเมนต์นครหลวงไทย จำกัด (มหาชน)
  ซึ่งเป็นผู้ผลิตรายใหญ่อันดับสองของประเทศ ในสัดส่วนร้อยละ 31 ของทุนชำระแล้ว หรือการที่
  Ciments Francais จากประเทศฝรั่งเศสเข้าซื้อหุ้นของบริษัท ปูนซีเมนต์เอเชีย จำกัด
  (มหาชน) และบริษัท ชลประทานซีเมนต์ จำกัด (มหาชน) คิดเป็นร้อยละ 50 และร้อยละ 55
  ตามลำดับ ซึ่งมีผลให้บริษัทฯต้องเผชิญกับการแข่งขันที่รุนแรงเพิ่มขึ้นจากบริษัทเหล่านี้

  อย่างไรก็ตาม บริษัทฯเชื่อมั่นว่าด้วยชื่อเสียงของผลิตภัณฑ์ของบริษัทฯ
  การรักษาและพัฒนาคุณภาพผลิตภัณฑ์อย่างต่อเนื่อง เครื่องจักรการผลิตที่ค่อนข้างใหม่
  มีเทคโนโลยีที่ก้าวหน้า และมีประสิทธิภาพในการผลิตสูง
  ซึ่งทำให้ต้นทุนต่อหน่วยของบริษัทฯอยู่ในระดับที่ต่ำกว่าคู่แข่ง
  ระบบการขนส่งสินค้าที่มีประสิทธิภาพสามารถตอบสนองความต้องการของลูกค้าได้อย่างรวดเร็วด้วยต้นทุนที่ต่ำกว่า
  ศูนย์จำหน่ายสินค้าและวัตถุดิบที่กระจายอยู่ในจุดยุทธศาสตร์ที่สำคัญทั่วประเทศ
  เครือข่ายการเชื่อมโยงในการบริหาร
  สินค้าคงคลัง
  ตลอดจนการที่โรงงานปูนซีเมนต์ทั้งหมดของบริษัทฯตั้งอยู่ในบริเวณเดียวกันซึ่งทำให้บริษัทฯสามารถประหยัดค่าใช้จ่ายในการจัดการและการผลิตได้ค่อนข้างมาก
  ล้วนแล้วแต่เป็นปัจจัยสำคัญที่จะทำให้บริษัทฯมีความได้เปรียบในการแข่งขันเหนือคู่แข่ง

  นอกจากการผลิตเพื่อขายในประเทศแล้ว
  การส่งออกก็เป็นตลาดที่สำคัญอีกแห่งหนึ่งของผู้ผลิตปูนซีเมนต์ในประเทศไทย ทั้งนี้
  ตลาดส่งออกที่ใหญ่ที่สุด 3 แห่ง ได้แก่ สหรัฐอเมริกา Cote D’Ivoire และบังคลาเทศ
  สำหรับบริษัทคู่ค้าปูนซีเมนต์รายใหญ่ที่สำคัญ ได้แก่ Holcim, Lafarge Corporation, CEMEX
  S.A. de S.V. และ Heidelburger Cement
  ซึ่งบริษัทเหล่านี้มีความสำคัญต่อตลาดปูนซีเมนต์ในภูมิภาคอาเซียนนี้เป็นอย่างมากทั้งในด้านการเป็นผู้ซื้อและผู้จัดจำหน่ายรายใหญ่ของผลิตภัณฑ์
  ปูนซีเมนต์
  ปูนเม็ด และปูนสำเร็จรูป ซึ่งการซื้อขายจะขึ้นอยู่กับราคาและปัจจัยอื่นๆ
  ส่งผลให้บ่อยครั้งที่ผู้ซื้อเหล่านี้จะซื้อผลิตภัณฑ์จากคู่แข่งในภูมิภาคหนึ่งเพื่อไปแข่งขันกับอีกภูมิภาคหนึ่ง
  ดังนั้นปัจจัยแห่งความสำเร็จในการส่งออกของบริษัทฯจึงขึ้นอยู่กับราคาและกำแพงภาษีนำเข้า
  และกำลังการผลิตของผู้ผลิตในประเทศนั้นๆ
  รวมทั้งความสามารถในการแข่งขันในตลาดโลกได้อย่างมีประสิทธิภาพ

  สำหรับการแข่งขันจากผู้ประกอบการรายใหม่ๆ บริษัทฯเชื่อมั่นว่าจะมีโอกาสเป็นไปได้น้อย ทั้งนี้
  การเข้ามาทำธุรกิจผลิตปูนซีเมนต์ในประเทศไทยเป็นไปได้ยากเนื่องจากการผลิตปูนซีเมนต์เป็นธุรกิจที่ต้องใช้เงินทุนสูง
  และเหมืองแร่หินปูนในประเทศไทย ซึ่งเป็นวัตถุดิบหลักในการผลิตปูนซีเมนต์มีจำกัด

  3.1.7 กฎเกณฑ์และข้อบังคับของรัฐ

  กระทรวงอุตสาหกรรมได้กำหนดการผลิตปูนซีเมนต์ในประเทศไทย
  โดยต้องมีใบอนุญาตประกอบการผลิตปูนซีเมนต์และมีปริมาณการผลิตที่แน่นอน
  ปัจจุบันกระทรวงอุตสาหกรรมมีนโยบายที่ชัดเจนแจ้งไว้ว่า
  จะไม่มีการเพิ่มการผลิตปูนซีเมนต์ในประเทศไทย ซึ่งก่อนหน้านี้ รัฐบาลได้มีข้อจำกัดการนำเข้า
  ปูนซีเมนต์และส่งออกจากประเทศไทย ซึ่งต่อมาได้มีการยกเลิกข้อจำกัดดังกล่าวในปี 2532 และปี
  2535 ตามลำดับ

  รัฐบาลไทยได้ยกเลิกเพดานราคาสูงสุดที่ออกจากโรงงาน (Ex-factory Price)
  สำหรับปูนซีเมนต์ตั้งแต่ปี 2535
  ปัจจุบันการเพิ่มราคาที่กำหนดไว้ต้องได้รับอนุมัติจากกระทรวงพาณิชย์ตามที่ได้กล่าวมาแล้วข้างต้น
  แต่ไม่มีการกำหนดราคาขั้นต่ำที่ขายภายในประเทศ

  3.1.8 สถานการณ์ด้านสิ่งแวดล้อม

  ในด้านผลกระทบต่อสิ่งแวดล้อม
  บริษัทได้พยายามปรับปรุงคุณภาพสิ่งแวดล้อมโดยมีเป้าหมายให้ดีกว่าค่ามาตรฐานที่กฎหมายกำหนด
  โดยจัดทำเป็นแผนตรวจวัดและติดตามผลด้านสิ่งแวดล้อมประจำปี เกี่ยวกับคุณภาพอากาศ
  ความดังเสียง คุณภาพน้ำ ความสั่นสะเทือน ความร้อน
  และการทำงานของระบบกำจัดฝุ่นละอองและไฟฟ้าสถิตย์ (Electrostatic precipitator)
  นอกจากนี้
  บริษัทยังทำรายงานผลการดำเนินการตามมาตรการลดผลกระทบและติดตามตรวจสอบคุณภาพสิ่งแวดล้อม
  (Corrective and Preventive Action) ซึ่งจะใช้วิธีปฏิบัติแบบง่าย
  เพื่อป้องกันไม่ให้เกิดผลกระทบต่อสิ่งแวดล้อมที่แหล่งกำเนิด เช่น

  - Sand Trap หรือ Sand Filter ที่ช่วยในการดักฝุ่นถ่านหินไม่ให้ปนเปื้อนลงในรางระบายน้ำ

  - Neutralization สำหรับบำบัดน้ำทิ้งจากห้องปฏิบัติการทางเคมี

  - บ่อพักหรือบ่อตกตะกอนสำหรับบำบัดน้ำทิ้งเบื้องต้น

  - การทำขอบล้อมรอบกองวัตถุดิบเพื่อป้องกันไม่ให้วัตถุดิบปนไปกับน้ำ และ

  - Continual Improvement ซึ่งเป็นการสำรวจประเด็นปัญหาด้านสิ่งแวดล้อม
  (Environmental Aspects) เป็นประจำทุก 6 เดือน และนำเสนอที่ประชุม (Management
  Review Meeting) เพื่อเปลี่ยนแปลงวัตถุประสงค์และเป้าหมายด้านสิ่งแวดล้อม

  ในระยะเวลา 3 ปีที่ผ่านมา บริษัทได้ปฏิบัติตามหลักการบริหารสิ่งแวดล้อมอย่างเคร่งครัด
  ไม่ว่าจะเป็นการลดมลพิษที่แหล่งกำเนิด การใช้ถ่านหินบิทูมินัสที่มีปริมาณซัลเฟอร์ต่ำ
  มีการตรวจสอบประสิทธิภาพการทำงานของเครื่องกำจัดฝุ่นละอองแบบไฟฟ้าสถิตย์
  (Electrostatic precipitator) ทุกหน่วยผลิต ซึ่งมีประสิทธิภาพสูงกว่าร้อยละ 99
  และเครื่องดักอากาศแบบถุงกรอง (Bag filter) ซึ่งมีประสิทธิภาพสูงกว่าร้อยละ 90
  ในบริเวณจุดรับและขนถ่ายวัตถุดิบ และบริเวณไซโล มีการติดตามตรวจสอบคุณภาพอากาศ
  คุณภาพน้ำ เสียง และแรงสั่นสะเทือน
  ผลการตรวจวิเคราะห์คุณภาพสิ่งแวดล้อมมีค่าอยู่ในเกณฑ์มาตรฐาน
  โดยบริษัทได้จัดทำเป็นรายงานสรุปทุก 6 เดือน
  พร้อมนำเสนอต่อสำนักงานนโยบายและแผนสิ่งแวดล้อม (สผ.) กรมโรงงานอุตสาหกรรม
  (กรอ.) กรมทรัพยากรธรณี และสำนักงานอุตสาหกรรมจังหวัดสระบุรี
  สำหรับในส่วนของสภาพแวดล้อมและความปลอดภัยของพนักงาน
  บริษัทมีโปรแกรมการตรวจประเมินภาวะแวดล้อมในที่ทำงาน
  มีการบันทึกสถิติอุบัติเหตุและการซ้อมแผนฉุกเฉินเป็นประจำ ทั้งนี้
  บริษัทไม่เคยมีข้อพิพาทหรือถูกฟ้องร้องเกี่ยวกับสิ่งแวดล้อมแต่ประการใด

  นอกจากนี้ บริษัทได้รับการรับรองมาตรฐาน ISO 14001 จากสถาบัน AJA Registrar
  แห่งประเทศอังกฤษ
  ในด้านระบบการจัดการด้านสิ่งแวดล้อมสำหรับการผลิตปูนซีเมนต์และการกำจัดกากอุตสาหกรรม
  เมื่อวันที่ 30 กรกฎาคม 2545 และได้รับการรับรองมาตรฐาน มอก. 18001 จากสถาบัน AJA
  Registrar แห่งประเทศอังกฤษ ในด้านระบบการจัดการด้านอาชีวอนามัยและความปลอดภัย
  สำหรับการผลิตปูนซีเมนต์ และการกำจัดกากอุตสาหกรรม เมื่อวันที่ 25 มิถุนายน 2546 อีกด้วย

3.2 การประกอบธุรกิจเม็ดพลาสติก LDPE/ EVA

  เดือนมีนาคม 2533 ได้ซื้อกิจการเม็ดพลาสติก LDPE โรงที่ 1 จากทีพีไอภายใต้สัญญา LDPE
  Master Agreement ซึ่งได้เช่าพื้นที่โรงงานโรงที่ 1 จากทีพีไอสำหรับระยะเวลา 30 ปี
  และสามารถต่อสัญญาได้อีก 20 ปี แม้ว่าสัญญาดังกล่าวได้ลงนามในเดือนมิถุนายน 2538
  ระหว่างบริษัทฯ กับทีพีไอเกี่ยวกับการซื้อสินค้า Ethyleneจากทีพีไอ
  แต่ทั้งสองฝ่ายมิได้ปฏิบัติตามสัญญาอย่างเคร่งครัด
  ในทางปฏิบัติจะมีการปรับเงื่อนไขและราคาซื้อขายในแต่ละระดับ เพื่อกำหนดการซื้อขาย
  Ethylene (ดูรายละเอียดหัวข้อวัตถุดิบ) และบริษัทฯ เริ่มขายสินค้าจากการผลิตเม็ดพลาสติก
  LDPE จากโรงที่ 2 ในเดือนพฤษภาคม 2538 ซึ่ง ณ 31 ธันวาคม 2545 บริษัทฯ
  มีกำลังการผลิต 158,000 ตันต่อปี

  3.2.1 ภาวะอุตสาหกรรม

  ที่ผ่านมาในอดีต บริษัทฯ ได้ขายสินค้าเม็ดพลาสติก LDPE คิดเป็นจำนวนกว่าร้อยละ 70
  ภายในประเทศ ซึ่งความต้องการสินค้า LDPE
  จะมีความสัมพันธ์กับอัตราการเติบโตของผลิตภัณฑ์มวลรวมประชาชาติ (GDP)
  ภายในประเทศและขึ้นอยู่กับปริมาณการผลิตสินค้าเกษตรกรรมเนื่องจากสินค้าเม็ดพลาสติก LDPE
  จะนำไปใช้ผลิตเป็นบรรจุภัณฑ์สำหรับสินค้าเกษตรและสำหรับการผลิตสินค้าพลาสติก
  ผลต่อเนื่องของวิกฤตการณ์เศรษฐกิจในอาเซียนมีผลกระทบต่อเศรษฐกิจในประเทศและประเทศแถบอาเซียน
  ซึ่งมีผลกระทบด้านลบต่อความต้องการใช้สินค้า LDPE ภายในประเทศ

  บริษัทฯ เป็นบริษัทแรกที่ผลิต LDPE และเป็นหนึ่งในสองของผู้ผลิตที่สามารถผลิตเม็ดพลาสติก
  LDPE ในประเทศไทย การใช้กำลังการผลิตเม็ดพลาสติก LDPE
  ภายในประเทศจะค่อนข้างคงที่ในช่วงปีที่ผ่านมา

  ในอดีตที่ผ่านมา ผู้ผลิตเม็ดพลาสติก LDPE ในประเทศไทยได้ขายเม็ดพลาสติก LDPE
  ภายในประเทศเป็นส่วนใหญ่ ซึ่งเหตุผลหลักมาจาก
  ประเทศไทยได้ตั้งอัตราภาษีนำเข้าที่สูงเพื่อป้องกันการนำเข้าจากต่างประเทศ
  โดยปัจจุบันอัตราภาษีนำ เข้าเม็ดพลาสติก LDPE
  จากประเทศในอาเซียนและจากประเทศอื่นๆที่อยู่นอกอาเซียนอยู่ระหว่างร้อยละ 5 และ 20
  ตามลำดับ ซึ่งบริษัทฯ
  เชื่อว่าการลดอัตราภาษีนำเข้าจะมีผลทำให้การแข่งขันภายในประเทศมีความรุนแรงมากขึ้น
  อย่างไรก็ตาม บริษัทฯเชื่อว่าตลาดสำหรับผู้ผลิตเม็ดพลาสติกในระยะยาวยังมีแนวโน้มที่ดีอยู่
  ซึ่งในปัจจุบันที่สภาวะเศรษฐกิจในประเทศมีอัตราการเติบโตสูงและเป็นการเติบโตอย่างต่อเนื่อง
  จะส่งผลให้ความต้องการเม็ดพลาสติกเพิ่มสูงขึ้นไปด้วย

  3.2.2 ลักษณะของผลิตภัณฑ์

  ผลิตภัณฑ์เม็ดพลาสติก LDPE เป็นเม็ดพลาสติกที่สามารถนำไปแปรรูปได้ง่าย
  ซึ่งจะสามารถแบ่งประเภทเม็ดพลาสติกตามส่วนประกอบและวัตถุประสงค์ในการใช้งานที่แตกต่างกันไป
  คือ

  1. LDPE Homopolymer เหมาะสำหรับงานขึ้นรูปชนิดต่างๆ ได้แก่

  1. งานแผ่นฟิล์ม ได้แก่ ถุงพลาสติกชนิดต่างๆ เช่น ถุงขนาดเล็กที่ใช้บรรจุสินค้าทั่วไป
  (ถุงตลาด) ถุงพิมพ์ลาย ถุงใส่เสื้อผ้า รวมถึงถุงขนาดใหญ่ที่ใช้แบกรับน้ำหนักมากๆ เช่น
  ถุงอุตสาหกรรม ถุงน้ำแข็ง ถุงบรรจุอาหารแช่เย็น และถุงช้อปปิ้ง
  ตลอดจนแผ่นฟิล์มที่ใช้ทำวัสดุกันกระแทก (Air bubble sheet)
  แผ่นฟิล์มใช้หดรัดสินค้าประเภทต่าง ๆ เช่น ฟิล์มรัดกล่อง ขวดน้ำอัดลม
  แผ่นฟิล์มรัดสินค้าบนพาเลทเพื่อความสะดวกในการขนส่ง และแผ่นฟิล์มที่มีขนาดใหญ่มากๆ
  ที่นำไปใช้ในงานเพื่อการเกษตร เช่น ฟิล์มรองพื้นปูบ่อน้ำเพื่อการกักเก็บน้ำ
  ฟิล์มสำหรับเรือนเพาะชำ (Green house)

  2. งานเป่าเข้าแบบ ได้แก่ การเป่าทำขวดต่างๆ เช่น ขวดน้ำเกลือ ขวดยาหยอดตา

  3. งานฉีดเข้าแบบ ได้แก่ ฝาจุกขวดน้ำ ฝาขวดน้ำมันพืช และฝาขวดต่างๆ เครื่องใช้ในบ้าน
  ได้แก่ ตะกร้า และภาชนะบรรจุอาหาร รวมทั้งของเด็กเล่นที่ต้องการลักษณะชิ้นงานที่นิ่ม เป็นต้น

  4. งานแผ่นเคลือบหรือแผ่นประกบ ได้แก่ งานเคลือบบนผิวฟิล์ม บนผิวแผ่นกระดาษ
  และบนผิวแผ่นอลูมิเนียมฟอยล์ เช่น ซองบรรจุอาหารแห้ง ซองยาสระผม เป็นต้น

  5. งานเคลือบผิวโลหะ ได้แก่ การเคลือบลวดเอนกประสงค์ เช่น ตะแกรงวางสินค้า
  ชั้นวางของ และตะกร้า หน้ารถจักรยาน และมอเตอร์ไซค์

2. LDPE Copolymer เป็นเม็ดพลาสติกสังเคราะห์ เหมาะสำหรับการนำไปผลิตพื้นรองเท้า
งานฉีดเข้าแบบที่ต้องการความนิ่มมากกว่า LDPE และ EVA ยังสามารถนำไปใช้ในงานกาว HOT
MELT เช่น กาวสำหรับงานบรรจุภัณฑ์ งานไม้อัด เป็นต้น

  ในปี 2546 บริษัทฯ มีสัดส่วนการจำหน่ายเม็ดพลาสติก LDPE Homopolymer และ LDPE
  Copolymer คิดเป็นสัดส่วนร้อยละ 85 และ 15 ตามลำดับ
  ในแง่ของรายได้การจำหน่ายเม็ดพลาสติก LDPE Homopolymer และ LDPE Copolymer
  คิดเป็นสัดส่วนร้อยละ 85 และ 15 ตามลำดับ

  ในปี 2546 บริษัทฯ มีสัดส่วนการเม็ดพลาสติก LDPE Homopolymer
  แยกตามประเภทของลูกค้าได้ดังนี้

  1. งานแผ่นฟิล์ม (Blow Film) มีสัดส่วนประมาณร้อยละ 78 ของลูกค้าทั้งหมด

  2. งานเคลือบฟิล์ม (Lamination) มีสัดส่วนประมาณร้อยละ 15 ของลูกค้าทั้งหมด

  3. งานฉีดเข้าแบบ (Injection Molding) มีสัดส่วนประมาณร้อยละ 6 ของลูกค้าทั้งหมด

4.  งานเคลือบโลหะและงานอื่นๆ ในส่วนที่เหลือมีสัดส่วนประมาณร้อยละ 1 ของลูกค้าทั้งหมด

  ตารางแสดงปริมาณการผลิตเม็ดพลาสติก LDPE ของบริษัทฯ ตั้งแต่ปี 2544 เป็นต้นมา

  (หน่วย : เมตริกตัน)

  -------------------------- -------------- -------------- ---------------
                             สำหรับปีสิ้นสุด ณ                  
                             วันที่ 31 ธันวาคม                 

                             2544           2545           2546

  LDPE Homopolymer           124,235        130,348        127,388

  LPDE Copolymer             26,953         19,648         19,711

  รวม                        151,188        149,995        147,099
  -------------------------- -------------- -------------- ---------------

ตารางแสดงยอดขาย LDPE ของบริษัทฯ ตั้งแต่ปี 2544 เป็นต้นมา

  (หน่วย : เมตริกตัน)

  -------------------------- -------------- -------------- ---------------
                             สำหรับปีสิ้นสุด ณ                  
                             วันที่ 31 ธันวาคม                 

                             2544           2545           2546

  LDPE Homopolymer           126,924        132,250        129,213

  LPDE Copolymer             22,188         19,952         20,896

  รวม                        149,112        152,202        150,109
  -------------------------- -------------- -------------- ---------------

  ในอดีตที่ผ่านมา ส่วนใหญ่บริษัทฯ จะผลิตเม็ดพลาสติก LDPE Homopolymer
  ซึ่งเรียกได้ว่าเป็นสินค้าประเภท Commodity ที่มีคุณภาพดี
  แต่ต่อมาสินค้านี้ถูกทดแทนด้วยเม็ดพลาสติกชนิดอื่นทำให้การขาย LDPE Homopolymer
  ได้กำไรลดลง ดังนั้นบริษัทฯ จึงเริ่มผลิตสินค้าเฉพาะพิเศษ คือ เม็ดพลาสติก LDPE Copolymer
  ซึ่งจะมีอัตรากำไรมากกว่าเม็ดพลาสติก LDPE Homopolymer เนื่องจากมีผู้ผลิตเม็ดพลาสติก
  LDPE Copolymer จำนวนน้อยรายในโลกและเนื่องจาก เม็ดพลาสติก LDPE Copolymer
  เป็นสินค้าเฉพาะพิเศษซึ่งต้องมีการผลิตค้นคว้าวิจัยผลิตภัณฑ์ประเภท EVA เป็นพิเศษ
  ดังนั้นเพื่อป้องกันคู่แข่งที่จะเข้ามาแข่งขันในอุตสาหกรรมนี้ บริษัทฯ
  จึงได้จดลิขสิทธิ์เทคโนโลยีในการผลิต
  ซึ่งถือว่าเป็นความได้เปรียบด้านการแข่งขันทั้งตลาดภายในและภายนอกประเทศได้
  แต่จากการที่ผู้ผลิตในประเทศไต้หวันได้เล็งเห็นถึงผลกำไรที่ดีดังกล่าวทำให้ทุ่มการผลิต EVA
  เข้าสู่ตลาดมีผลให้ปี 2546 การจำหน่าย EVA
  ของบริษัทฯในตลาดโลกค่อนข้างคงที่ในขณะที่ราคาปรับตัวสูงขึ้น

  3.2.3 การผลิตเพื่อจำหน่าย (Production Facilities)

  โรงงานผลิตเม็ดพลาสติก LDPE ประกอบด้วย 2 โรงงาน ตั้งอยู่บนพื้นที่ 42.5 ไร่
  ในพื้นที่ศูนย์การผลิตปิโตรเคมีของทีพีไอที่จังหวัดระยอง อยู่ห่างจากกรุงเทพฯ ประมาณ 200
  ก.ม. ติดกับอ่าวไทย โรงงานการผลิตเม็ดพลาสติก LDPE ที่ใช้ในการผลิตประกอบด้วย
  แท็งก์สำหรับเก็บ Ethylene จำนวน 10,000
  ตันและสถานที่เก็บสินค้าและท่อส่งสินค้าร่วมกับทีพีไอ
  นอกจากนี้ยังใช้ท่าเรือขนส่งร่วมกับทีพีไอในการรับสินค้าวัตถุดิบที่สั่งเข้ามาจากต่างประเทศด้วย
  ทั้งนี้ การผลิตทั้งโรงที่ 1 และ 2 จะมีการหยุดผลิตเพื่อตรวจเช็คและซ่อมบำรุงประมาณ 2
  อาทิตย์ในแต่ละปี และทุกๆ 5 ปีบริษัทฯ จะมีการซ่อมบำรุงเป็นพิเศษโดยใช้เวลาประมาณ 10 ถึง
  20 วัน โรงงานเม็ดพลาสติก LDPE ได้รับการรับรองมาตรฐาน ISO 9002
  จากสำนักงานมาตรฐานผลิตภัณฑ์อุตสาหกรรม กระทรวงอุตสาหกรรม (สรอ.) ในเรื่องการผลิต
  การติดตั้ง และการบริการ นอกจากนี้ บริษัทฯได้รับการรับรองมาตรฐาน ISO 18001
  สำหรับระบบการจัดการอาชีวอนามัยและความปลอดภัยจาก สรอ.เช่นกัน นอกจากนี้
  บริษัทฯยังเป็นสมาชิกของ Responsible Care Programme
  ซึ่งเป็นโครงการที่ให้บริษัทผู้ผลิตสินค้าเคมีภัณฑ์ได้หมั่นตรวจสอบบริษัทของตัวเองเพื่อจะได้ลดผลกระทบจากการผลิตต่อสิ่งแวดล้อมให้น้อยที่สุด

  อนึ่ง ทีพีไอได้ก่อสร้างโรงงานที่ 1 เสร็จเมื่อปี 2525
  และเริ่มผลิตเพื่อจำหน่ายในเดือนพฤศจิกายนของปีเดียวกัน ซึ่งตามสัญญา LDPE Master
  Agreement ที่ทีพีไอได้ทำกับบริษัทฯนั้น ในเดือนมีนาคม 2533 ทีพีไอได้ขายโรงงานให้แก่บริษัทฯ
  และให้เช่าสถานที่ในการผลิตสำหรับระยะเวลา 30 ปีและสามารถต่อสัญญาได้อีก 20 ปี
  การเช่าได้รวมถึงสิทธิในการใช้ถนนของบริษัทฯ และที่ดินที่ท่อ Ethylene ได้วางอยู่ ซึ่งที่ดินทั้ง
  2 แห่ง เป็นส่วนหนึ่งของที่ดินทีพีไอ ซึ่งบริษัทฯจะชำระเงินค่าเช่าภายใต้สัญญาฉบับนี้จำนวน 1.4
  ล้านบาทต่อปี ในการผลิตสินค้าในโรงงานที่ 1 มีกำลังการผลิต 78,000 ตันต่อปี ต่อมาบริษัทฯ
  ได้สร้างโรงงานที่ 2 เสร็จเมื่อเดือนกุมภาพันธ์ ปี 2538
  และเริ่มผลิตเพื่อจำหน่ายในเดือนพฤษภาคมในปีเดียวกัน โดยโรงงานที่ 2 มีกำลังการผลิต
  80,000 ตันต่อปี ในส่วนของเครื่องจักรที่สำคัญต่อการผลิตได้ซื้อจากบริษัท Uhde GmbH ทั้งนี้
  กำลังการผลิตของบริษัทฯ ทั้งหมด ณ วันที่ 31 ธันวาคม 2546 คิดเป็นประมาณ 158,000
  ตันต่อปี

  ในปี2546 บริษัทฯ มีผลผลิตประมาณ 147,099 ตัน คิดเป็นสัดส่วนกำลังการผลิตจริงร้อยละ
  93.10 ของกำลังการผลิต นอกจากนี้ ตามสัญญา LDPE Master Agreement
  ทีพีไอจะต้องอำนวยความสะดวกเรื่องคลัง สินค้า การบำรุงรักษา และบริการอื่นๆ ให้แก่บริษัทฯ
  เพื่อการผลิตเม็ดพลาสติก LDPE โดยบริษัทฯ จะมีค่าใช้จ่ายในส่วนนี้

  3.2.4 วัตถุดิบ

  วัตถุดิบหลักที่ใช้ในการผลิตเม็ดพลาสติก LDPE คือ Ethylene ซึ่งในปี 2546 บริษัทฯ ซื้อ
  Ethylene จากทีพีไอใน ราคาเฉลี่ยของ FOB Korea และของ South East Asia
  ซึ่งเป็นราคาที่ซื้อขายอย่างเป็นทางการของสินค้าในหมวดนี้ เนื่องจากบริษัทฯ มีสัญญาซื้อขาย
  Ethylene กับทีพีไอมาตั้งแต่เดือนมิถุนายน 2538 ทางปฏิบัติจะมีการตั้งเงื่อนไขหลายแบบ
  ในการกำหนดราคาซื้อขาย ทั้งนี้บริษัทฯ สามารถซื้อ Ethylene จากที่อื่นได้ในราคาที่ตกลงกันได้
  เช่น จากผู้นำเข้ารายอื่น หรือ NPC บริษัทฯ มีท่อรับสินค้าจากผู้ผลิตรายอื่นนอกจากทีพีไอ
  และบริษัทฯ เชื่อว่า ในกรณีที่ทีพีไอมีปัญหาไม่สามารถขาย ethylene ให้บริษัทฯ ได้ บริษัทฯ
  จะไม่ได้รับผลกระทบเนื่องจากสามารถซื้อจากผู้ผลิตรายอื่นได้ ในปี 2546 บริษัทฯ ได้ซื้อ
  Ethylene ทั้งหมดจากทีพีไอ นอกจากนี้ บริษัทฯ ยังต้องการ VAM ในการผลิตเม็ดพลาสติก EVA
  โดยบริษัทฯ ซื้อจากผู้ผลิตรายอื่น ณ ราคาตลาด โดยไม่มีสัญญาระยะยาว

  3.2.5 การตลาด การขาย และจัดจำหน่าย

  ในปี 2546 สัดส่วนปริมาณขายภายในประเทศต่อการส่งออกต่างประเทศของการขายเม็ดพลาสติก
  LDPE คิดเป็นประมาณ 80 : 20 ในด้านของรายได้ก็คิดเป็นสัดส่วนประมาณ 80 : 20
  การขายภายในประเทศส่วนใหญ่จะผ่านตัวแทนจำหน่ายจำนวน 16 ราย
  ไปยังผู้จำหน่ายรายย่อยอีกกว่า 800 รายทั่วประเทศ
  การขายผ่านตัวแทนจำหน่ายจะมีทั้งเงินสดและให้วงเงินเชื่อสูงสุด 90
  วันซึ่งจะมีการค้ำประกันโดยตั๋วเงินจากธนาคาร ลูกค้าส่วนใหญ่จะเป็นผู้ผลิตสินค้าพลาสติก ในปี
  2546 ลูกค้ารายใหญ่ 10 รายแรกคิดเป็น สัดส่วนร้อยละ75 ของการขายเม็ดพลาสติก LDPE
  ทั้งหมด

  บริษัทฯ มีนโยบายด้านราคาสอดคล้องกับราคาตลาดโลก โดยบริษัทฯ
  จะตั้งราคาเท่ากับหรือต่ำกว่าราคาตลาดโลกบวกด้วยภาษีนำเข้าเล็กน้อย
  ทั้งๆที่อัตราภาษีนำเข้าในตลาดอาเซียนได้ทะยอยลดลงมาตามลำดับรวมทั้งภาษีนำเข้าจากนอกอาเซียนก็ทะยอยลดลงเช่นกัน
  ตลาดส่งออกหลักของบริษัทฯ
  จะเป็นประเทศอาเซียนโดยเฉพาะฮ่องกงและจีนโดยการส่งออกจะผ่านตัวแทนจำหน่ายต่างประเทศซึ่งจะมีเงื่อนไขการชำระเงินเป็นเงินสดหรือการออกเลตเตอร์ออฟเครดิต
  บริษัทฯ จะมีเครื่องหมายการค้า คือ “โพลีน” บริษัทฯ
  มีนโยบายรักษาสัมพันธภาพกับลูกค้าผู้ใช้สินค้าโดยจะพบปะกับลูกค้าเพื่อสอบถามความต้องการเพื่อที่จะได้ตอบสนองต่อความต้องการลูกค้าได้ทันที

  ปัจจุบัน บริษัทฯ ยังคงมีความได้เปรียบทางด้านการแข่งขัน โดยในปี 2546
  มีปริมาณยอดขายเม็ดพลาสติก LDPE ในประเทศ เพิ่มขึ้นร้อยละ 6.8

  3.2.6 การแข่งขัน

  บริษัทฯ เป็นผู้ผลิตเม็ดพลาสติก LDPE
  ที่ใหญ่ที่สุดในประเทศไทยโดยมีส่วนแบ่งตลาดประมาณร้อยละ56 โดยผู้ผลิตรายอื่นได้แก่ Thai
  Polyethylene ซึ่งมีกำลังการผลิตประมาณ 100,000 ตันต่อปี
  โดยมีส่วนแบ่งตลาดในประเทศประมาณร้อยละ 14 ในปี 2546 ที่เหลืออีก ประมาณร้อยละ 30
  ของการตลาดภายในประเทศเป็นการนำเข้าจากต่างประเทศ

  บริษัทฯ เชื่อว่าบริษัทฯ มีความได้เปรียบกว่าผู้ผลิตรายอื่นที่ใช้ระบบ Continuous flow
  stirred autoclave เนื่องจากแบบ continuous flow stirred autoclave
  จะเหมาะสำหรับการผลิตงานฟิล์มบางประเภท ส่วนแบบ tubular reactor
  จะเหมาะสำหรับงานแผ่นฟิล์มซึ่งจะให้กำไรต่อหน่วยที่สูงกว่า เนื่องจากบริษัทฯ
  เป็นผู้ผลิตรายใหญ่ของประเทศไทย จึงมีความได้เปรียบในต้นทุนการผลิตที่ต่ำกว่าคู่แข่ง
  และจากกำแพงอัตราภาษีนำเข้าที่อยู่ระหว่างร้อยละ 5 ถึง 20
  จะทำให้คู่แข่งขันจากต่างประเทศเข้ามาแข่งขันได้ลำบากมากขึ้น นอกจากนี้บริษัทฯ
  ยังได้เปรียบในการแข่งขันเพื่อการส่งออกเนื่องจากบริษัทฯ
  มีพันธมิตรทางการค้ากับลูกค้าในต่างประเทศที่สามารถเข้าเจาะตลาดดังกล่าวได้อีกด้วย

  บริษัทฯ ต้องการเน้นการผลิต EVA เนื่องจากบริษัทฯ
  เป็นผู้ผลิตแห่งเดียวในประเทศไทยและเป็นผู้ผลิตเพียงไม่กี่รายในโลก ในปี 2546 บริษัทฯผลิต
  LDPE Copolymer ในรูปของ EVA ทั้งหมดและครองส่วนแบ่งการตลาดอยู่ร้อยละ 29
  ในตลาดในประเทศ ส่วนที่เหลือร้อยละ 71 เป็นสินค้าที่นำเข้าจากต่างประเทศ นอกจากนี้
  บริษัทฯ ได้พัฒนาเทคโนโลยีการผลิต EVA และเป็นบริษัทเดียวในอาเซียน
  (นอกเหนือจากสิงคโปร์) ที่สามารถผลิต EVA ได้ บริษัทฯ
  เชื่อว่าการพัฒนาเทคโนโลยีและการมีกำแพงภาษีนำเข้าจะเป็นความได้เปรียบของบริษัทฯ
  ที่มีต่อคู่แข่งขันอื่น

  บริษัทฯ ประมาณการปริมาณความต้องการของ LDPE ในประเทศไทยในปี 2546 มีประมาณ
  270,000 ตัน เมื่อเปรียบเทียบกับกำลังการผลิตรวม 258,000 ตันแล้ว
  ดังนั้นปริมาณการผลิตจึงต่ำกว่าปริมาณความต้องการในประเทศเพียงเล็กน้อย
  การนำเข้าจึงมีสัดส่วนใกล้เคียงกับการส่งออกหากบริษัทฯ
  จะมีการเพิ่มการผลิตก็จะต้องเป็นการผลิตเพื่อการส่งออกเท่านั้น
  โดยเฉพาะส่งไปยังประเทศฮ่องกง จีน และประเทศอื่นในแถบเอเชีย
  กลยุทธ์เพื่อความสำเร็จของบริษัทฯ ขึ้นอยู่กับ 1) การแข่งขันจากต่างประเทศ 2)
  อัตราภาษีนำเข้า 3) การใช้เครือข่ายในการจัดจำหน่ายให้เกิดประสิทธิภาพสูงสุด และ 4)
  อัตรากำลังการผลิตที่เพิ่มขึ้นโดยผู้ผลิตรายอื่นในประเทศ

  บริษัทฯ คาดว่าจะต้องเผชิญกับการแข่งขันจากผู้ผลิตต่างประเทศอย่างมากในปี 2547
  อย่างไรก็ตาม แม้ว่าอัตราภาษีนำเข้าจะลดลง แต่บริษัทฯ เชื่อว่าบริษัทฯ
  ยังคงมีความได้เปรียบด้านต้นทุนการผลิตที่ต่ำกว่าผู้ผลิตจากต่างประเทศ โดยเฉพาะอย่างยิ่ง
  Ethylene ซึ่งเป็นวัตถุดิบหลักในการผลิตนั้นยังคงมีอัตราภาษีนำเข้าอยู่ร้อยละ 1
  รวมทั้งผลิตภัณฑ์เม็ดพลาสติก LDPE ยังคงมีราคาสูงและไม่มีกำลังผลิตใหม่ออกสู่ตลาด
  ทำให้การขายเม็ดพลาสติก LDPE สามารถทำกำไรให้บริษัทฯได้เป็นอย่างดี

  3.2.7 กฎเกณฑ์และข้อบังคับของรัฐ

  โรงงานอุตสาหกรรมในประเทศไทย รวมถึงโรงงานปิโตรเคมี
  จะต้องได้รับใบอนุญาตจากกระทรวงอุตสาหกรรม
  แม้ว่ากระทรวงอุตสาหกรรมจะให้ใบอนุญาตการประกอบธุรกิจการผลิต LDPE ไปแล้วหลายราย
  แต่ในปัจจุบันกระทรวงอุตสาหกรรมได้เคร่งครัดการออกใบอนุญาตมากขึ้น ด้วยเหตุนี้ ผู้ผลิต LDPE
  จึงอาจขอการสนับสนุนการลงทุนจากคณะกรรมการส่งเสริมการลงทุนได้
  จึงจะสามารถได้รับสิทธิประโยชน์ต่างๆ อาทิเช่น
  การลดหย่อนหรือยกเว้นอากรขาเข้าสำหรับเครื่องจักร การอนุญาตเพิ่มกำลังการผลิตสูงสุด
  สัดส่วนการถือครองหุ้นโดยชาวต่างชาติ ทั้งนี้บริษัทฯ
  ได้รับบัตรส่งเสริมการลงทุนจากคณะกรรมการส่งเสริมการลงทุนทั้งสองโรงงาน
  (โดยบัตรส่งเสริมการลงทุนในโรงงานแห่งที่ 1 ได้หมดอายุแล้ว ในขณะที่แห่งที่ 2
  จะหมดอายุในปี 2551)

  3.2.8 สถานการณ์ทางด้านสิ่งแวดล้อม

  บริษัทฯ
  มีความตั้งใจมุ่งมั่นที่จะดำเนินการผลิตควบคู่ไปกับการปรับปรุงและรักษาสิ่งแวดล้อมให้เป็นไปตามมาตรฐานที่กำหนดไว้อย่างเหมาะสมและต่อเนื่อง
  โดยถือเป็นความรับผิดชอบสำคัญของบริษัทฯ
  ที่จะปรับปรุงการจัดการด้านสิ่งแวดล้อมและป้องกันมลภาวะให้มีประสิทธิภาพยิ่งขึ้น
  โรงงานผลิตเม็ดพลาสติก LDPE/ EVA ของบริษัทฯ
  ซึ่งตั้งอยู่ในเขตประกอบการอุตสาหกรรมทีพีไอ จังหวัดระยอง
  ได้รับการรับรองผลิตภัณฑ์ตามมาตรฐานมอก./ ISO 9002 จากสถาบันรับรองมาตรฐานไอเอสโอ
  (สรอ.) และได้รับระบบมาตรฐาน มอก. 18001 จากสถาบันรับรองมาตรฐานไอเอสโอ
  (สรอ.) นอกจากนี้บริษัทฯ
  ยังได้ตระหนักถึงความสำคัญของคุณภาพชีวิตและสิ่งแวดล้อมทั้งภายในโรงงานและชุมชนโดยรอบ
  จึงมีการบริหารงานตามหลักการบริหารสิ่งแวดล้อม โดยเริ่มจากการใช้เชื้อเพลิง ได้แก่
  น้ำมันเตา ที่มีปริมาณซัลเฟอร์ต่ำ ซึ่งเป็นการลดปริมาณมลพิษจากแหล่งกำเนิดอย่างมีนัยสำคัญ
  และกระบวนการผลิตของ โรงงานเป็นแบบระบบปิด (Close System) ที่ไม่ซับซ้อน
  จึงมีของเสียหรือมลพิษต่าง ๆ จากกระบวนการผลิตน้อยมาก
  มีการดำเนินการในด้านการประหยัดพลังงาน (Energy Conservation)
  การลดปริมาณของเสียและการนำกลับมาใช้ใหม่
  เป็นผลทำให้เพิ่มมูลค่าและลดผลกระทบสิ่งแวดล้อม

  น้ำเสียจากกระบวนการผลิต ได้แก่ น้ำทิ้งจากระบบ Demineralization
  และน้ำจากการล้างโรงงานและน้ำทิ้งจากกระบวนการผลิต จะถูกส่งไปบำบัดเบื้องต้นที่ระบบ
  Pretreatment ก่อนส่งเข้าบ่อดักเม็ดพลาสติกและระบายไปยัง Receiving pond
  เพื่อกักเก็บไว้ใช้ประโยชน์ อาทิ เช่น รดน้ำต้นไม้ พรมลานกองถ่านหิน
  ทำความสะอาดพื้นและซ้อมดับเพลิงภายในเขตประกอบการอุตสาหกรรมทีพีไอ

  โดยทั่วไปกระบวนการผลิต LDPE จะมี Wax และเศษพลาสติกจากกระบวนการผลิต
  ซึ่งในส่วนของ Wax จะสามารถจำหน่ายหรือใช้เป็นเชื้อเพลิงที่หม้อไอน้ำ
  สำหรับเศษพลาสติกจะจำหน่ายเป็นผลิตภัณฑ์นอกเกรด (Off spec product)

  ในระยะเวลา 3 ปีที่ผ่านมา โครงการได้ปฏิบัติตามมาตรการป้องกันและลดผลกระทบสิ่งแวดล้อม
  และมาตรการติดตามตรวจสอบคุณภาพสิ่งแวดล้อม
  ตามที่ได้ระบุไว้ในรายงานการศึกษาผลกระทบสิ่งแวดล้อม (EIA)
  อย่างเคร่งครัดทั้งทางด้านคุณภาพอากาศและคุณภาพน้ำ
  โดยมีการตรวจวัดเป็นประจำและจัดทำรายงานผลทุก 6 เดือน
  เสนอต่อสำนักงานนโยบายและแผนสิ่งแวดล้อม (สผ.) และกรมโรงงานอุตสาหกรรม (กรอ.)
  สำนักงานสิ่งแวดล้อมภาคตะวันออกและสำนักงานอุตสาหกรรมจังหวัดระยอง
  ซึ่งผลการตรวจวัดมีค่าอยู่ในเกณฑ์มาตรฐาน อีกทั้งบริษัทฯ
  ไม่มีข้อพิพาทหรือถูกฟ้องร้องเกี่ยวกับสิ่งแวดล้อมแต่ประการใด

  3.2.9 ทรัพย์สินทางปัญญา

  บริษัทฯ ใช้เครื่องหมายการค้า “โพลีน” ในการขายผลิตภัณฑ์เม็ดพลาสติก LDPE ซึ่งปัจจุบัน
  ทีพีไอ เป็นเจ้าของเครื่องหมายการค้าดังกล่าว ทั้งนี้ทั้งนั้น บริษัทฯ มีความเชื่อว่า
  การสูญเสียเครื่องหมายการค้า
  หรือยี่ห้อนี้จะไม่ส่งผลกระทบที่มีนัยสำคัญกับการดำเนินงานของบริษัทฯ แต่อาจส่งผลให้บริษัทฯ
  ต้องมี ต้นทุนเพิ่มขึ้นเพื่อสร้างความเข้าใจแก่ผู้บริโภคในเครื่องหมายการค้าหรือยี่ห้อใหม่

3.3 การประกอบธุรกิจคอนกรีตผสมเสร็จ

  บริษัทฯ เป็นผู้ผลิตคอนกรีตผสมเสร็จที่ใหญ่อันดับสองของประเทศไทย โดยให้บริษัทย่อยได้แก่
  ทีพีไอ คอนกรีต
  เป็นผู้ดำเนินการ บริษัทฯ ได้จัดตั้ง ทีพีไอ คอนกรีต ขึ้นในปี 2534
  เพื่อที่จะขยายช่องทางการจำหน่ายผลิตภัณฑ์ซีเมนต์ให้มากขึ้น ทีพีไอ
  คอนกรีตเป็นผู้ผลิตและจัดจำหน่ายคอนกรีตผสมเสร็จโดยมีหน่วยผลิตถึง 29 หน่วยในประเทศไทย
  โดย ณ วันที่ 31 ธันวาคม พ.ศ. 2546 ทีพีไอ คอนกรีตมีกำลังการผลิตประมาณ 3.5
  ล้านลูกบาศก์เมตรต่อปี หรือเท่ากับร้อยละ 10
  ของกำลังการผลิตคอนกรีตผสมเสร็จทั้งหมดภายในประเทศ

3.3.1 ภาวะอุตสาหกรรม

  เนื่องจากยังไม่มีองค์กรทั้งภาครัฐและเอกชนที่ทำการศึกษาและเผยแพร่ข้อมูลเกี่ยวกับอุตสาหกรรมคอนกรีตผสมเสร็จ
  ประกอบกับมีผู้ผลิตในท้องถิ่นซึ่งเป็นรายย่อยกระจายอยู่ในแต่ละพื้นที่เป็นจำนวนมากจึงทำให้ยากต่อการจัดเก็บข้อมูลที่แท้จริง
  ดังนั้นข้อมูลทางด้านอุตสาหกรรมทั้งหมดที่ปรากฎอยู่ในหัวข้อนี้ล้วนเป็นข้อมูลที่เกิดจากการประมาณการของบริษัททั้งสิ้น

  ตั้งแต่วิกฤติทางเศรษฐกิจในปี 2540
  กำลังการผลิตคอนกรีตผสมเสร็จได้ปรับตัวลงให้สอดคล้องกับปริมาณการบริโภคที่ลดลง ซึ่งในปี
  2542 อยู่ที่ระดับ 30,000 ล้านลูกบาศก์เมตร จากระดับ 35,000 ล้านลูกบาศก์เมตร ในปี
  2541 เนื่องจากคอนกรีตผสมเสร็จเป็นสินค้าที่ทำตามคำสั่งซื้อของลูกค้าแต่ละราย
  ดังนั้นปริมาณการผลิตและปริมาณการใช้คอนกรีตประเภทนี้จึงใกล้เคียงกันมาก ซึ่งในระยะเวลา
  2-3 ปีที่ผ่านมา ปริมาณการผลิตคอนกรีตผสมเสร็จในประเทศไทยขยายตัวเพียงเล็กน้อย
  ส่วนหนึ่งเป็นผลมาจากการที่ผู้ผลิตคอนกรีตผสมเสร็จรวมถึง ทีพีไอ คอนกรีต ได้ปิดหน่วยผลิตลง
  อย่างไรก็ตาม ในปี 2546
  บริษัทฯคาดว่าความต้องการใช้คอนกรีตผสมเสร็จจะขยายตัวจากปีก่อนประมาณร้อยละ 10 ทั้งนี้
  จากการที่ผู้ผลิตรายอื่นใช้ปัจจัยราคาในการแข่งขันมากขึ้น ทีพีไอ คอนกรีต
  จึงได้พยายามหาวิธีที่จะลดต้นทุนการผลิตลง
  โดยคิดค้นสูตรการผลิตคอนกรีตผสมเสร็จใหม่ให้มีคุณภาพเทียบเท่าของเดิม แต่ต้นทุนการผลิตต่ำลง
  เพื่อทำให้บริษัทฯได้เปรียบคู่แข่งขัน

  จากข้อมูลทางสถิติพบว่า เมื่อสิ้นปี 2539 ประชากรประเทศไทยใช้คอนกรีตผสมเสร็จประมาณ
  0.5 ลูกบาศก์เมตรต่อคนต่อปี แต่เนื่องจากผลกระทบจากการชะลอตัวทางเศรษฐกิจ
  ทำให้ปริมาณการใช้คอนกรีตผสมเสร็จลดลงเหลือเพียงประมาณ 0.22 ลูกบาศก์เมตรต่อคนต่อปี
  เมื่อสิ้นปี 2544 สำหรับปี 2545 และ 2546
  บริษัทฯประมาณการว่าปริมาณการใช้คอนกรีตผสมเสร็จจะเพิ่มขึ้นเป็น 0.24
  ลูกบาศก์เมตรต่อคนต่อปี เนื่องจากภาวะเศรษฐกิจของประเทศ
  มีการปรับตัวในทิศทางที่ดีขึ้นเรื่อยๆ ทำให้ธุรกิจด้านอสังหาริม
  ทรัพย์และอุตสาหกรรมการก่อสร้างมีการขยายตัวมากขึ้น
  มีโครงการก่อสร้างที่อยู่อาศัยในรูปแบบต่างๆมากขึ้น เช่น หมู่บ้านจัดสรร
  อาคารที่พักอาศัยขนาดกลางและใหญ่ อาคารสำนักงาน โรงแรม
  นอกจากนี้ยังมีโครงการก่อสร้างขนาดใหญ่ของรัฐบาลและเอกชน เช่น ถนน สะพาน
  สถานที่ราชการ อาคารมหาวิทยาลัย โครงการสาธารณูปโภคขนาดใหญ่
  รวมทั้งห้างสรรพสินค้าขนาดใหญ่ ดังนั้นความต้องการคอนกรีตผสมเสร็จในปี 2546
  มีปริมาณเพิ่มขึ้นเมื่อเทียบกับปี 2545

3.3.2 ลักษณะของผลิตภัณฑ์

  คอนกรีตผสมเสร็จเป็นถือเป็นผลิตภัณฑ์หลักในการการก่อสร้างสิ่งปลูกสร้างต่างๆ
  สามารถแบ่งออกเป็น 6 กลุ่มดังนี้

-   คอนกรีตทั่วไป

-   คอนกรีตคายความร้อนต่ำ (Low heat concrete)

-   คอนกรีตต่อต้านซัลเฟต

-   คอนกรีตแข็งตัวเร็ว

-   คอนกรีตที่สามารถไหลเข้าแบบได้ด้วยตนเอง

-   คอนกรีตสำหรับพ่น (Shotcrete)

  นอกจากนี้ ทีพีไอ คอนกรีต ยังจัดให้บริการปั๊มยิงคอนกรีตแก่ลูกค้าที่ต้องการเทคอนกรีตบนที่สูง
  เช่น อาคารสูง หรือทางยกระดับอีกด้วย

3.3.3 การผลิตเพื่อจำหน่าย (Production Facilities)

  ณ วันที่ 31 ธันวาคม 2546 ทีพีไอ คอนกรีต มีหน่วยผลิตคอนกรีตผสมเสร็จรวม 29 หน่วย
  ตั้งอยู่ในเขตกรุงเทพมหานครและปริมณฑล จำนวน 25 หน่วย และต่างจังหวัด จำนวน 4 หน่วย
  ได้แก่ จังหวัดระยอง 3 หน่วย และจังหวัดอุดรธานี 1 หน่วย สำหรับในปี 2547
  บริษัทฯจะขยายหน่วยผลิตเพิ่มขึ้นจำนวน 4 แห่ง ในช่วง 3 เดือนแรกของปี 2547
  และจะขยายหน่วยผลิตเพิ่มขึ้นอีกในพื้นที่ที่บริษัทฯพิจารณาแล้วว่ามีปริมาณความต้องการคอนกรีตผสมเสร็จมาก
  ซึ่งบริษัทฯมีความพร้อมในด้านเครื่องจักรและอุปกรณ์การผลิตที่เตรียมไว้แล้ว
  ซึ่งแต่ละหน่วยสามารถเปิดดำเนินการได้ในระยะเวลาเพียง 2–3 เดือน

ระดับกำลังการผลิต ปริมาณการผลิต ความสามารถในการขนส่ง และอัตราการใช้กำลังการผลิต
ของ ทีพีไอ คอนกรีต สามารถแสดงได้ดังต่อไปนี้

  ------------------------- --------------- -------------- ---------------
  การผลิต                    สำหรับระยะเวลา 1                
                            ปี สิ้นสุดวันที่ 31                   
                            ธันวาคม                         

                            2544            2545           2546

  จำนวนหน่วยผลิต (หน่วย)       30              29             29

  กำลังการผลิตเต็มที่ (ลบ.ม)     3,654,000       3,500,000      3,500,000

  ความสามารถการขนส่ง (ลบ.ม.) 1,500,000       1,500,000      1,600,000

  ปริมาณการผลิตจริง (ลบ.ม)     1,331,622       1,495,561      1,604,541

  อัตราการใช้กำลังการผลิต (%)   36              43             46
  ------------------------- --------------- -------------- ---------------

  นอกจากนี้ กระบวนการผลิตของ ทีพีไอ คอนกรีต
  ยังได้รับการรับรองมาตรฐานระบบการบริหารคุณภาพในขอบข่าย การผลิตและการให้บริการ
  (มอก./ISO 9002) จากสถาบันรับรองคุณภาพไอเอสโอ
  (สรอ.)และได้รับการรับรองมาตรฐานด้านการจัดการธุรกิจ (ISO14001)
  ที่มีผลกระทบต่อสิ่งแวดล้อมจากสถาบันรับรองคุณภาพมาตรฐานสากล
  และใบรับรองระบบการจัดการ และ ใบรับรองระบบการจัดการอาชีวอนามัยและความปลอดภัย
  (มอก. 18001) จากสถาบันรับรองมาตรฐานไอเอสโอ (สรอ.)

  3.3.4 วัตถุดิบ

  การจัดหาวัตถุดิบสำคัญที่ใช้ในการผลิตคอนกรีตผสมเสร็จของบริษัทฯ
  โดยเป็นวัตถุดิบที่ซื้อภายในประเทศทั้งหมด ดังนี้

  ----------------- -----------------------------------------------------
  วัตถุดิบ             ผู้จำหน่า0ย

  ปูนซีเมนต์           บริษัท ทีพีไอ โพลีน จำกัด (มหาชน)

  หิน                บริษัท ทีพีไอ โพลีน จำกัด (มหาชน) และโรงโม่จำนวน 6 ราย

  ทราย              จากผู้รับเหมาท่าทราย จ. กาญจนบุรี และ จ.อ่างทอง จำนวนทั้งสิ้น 20
                    ราย

  น้ำ                การประปานครหลวง

  น้ำยาเคมี           จากผู้จำหน่ายในประเทศ 2 ราย
  ----------------- -----------------------------------------------------

  ปูนซีเมนต์ คือ วัตถุดิบที่สำคัญที่สุดในการผลิตคอนกรีตผสมเสร็จ ทั้งนี้ บริษัทฯ
  นอกจากจะเป็นผู้ถือหุ้นใหญ่ของ ทีพีไอ คอนกรีต แล้ว ยังเป็นผู้จำหน่ายปูนซีเมนต์ให้แก่ ทีพีไอ
  คอนกรีต มาตั้งแต่เริ่มต้นผลิตคอนกรีตผสมเสร็จ ในปี 2534
  แม้จะไม่มีการทำสัญญากันอย่างเป็นทางการในการซื้อปูนซีเมนต์จากบริษัทฯ แต่ ทีพีไอ
  คอนกรีตก็มีนโยบายที่จะซื้อปูนซีเมนต์ทั้งหมดจากบริษัทฯในราคาตลาด
  โดยบริษัทฯขายปูนซีเมนต์ให้กับ ทีพีไอ คอนกรีต ประมาณร้อยละ 10
  ของยอดขายต่อปีของปูนซีเมนต์ทั้งหมดของบริษัทฯ
  ทั้งนี้ก็ขึ้นอยู่กับปริมาณความต้องการคอนกรีตผสมเสร็จด้วย นอกจากนี้ ทีพีไอ คอนกรีต ยังได้ซื้อหิน
  ซึ่งเป็นวัตถุดิบจากบริษัทฯ ในลักษณะเดียวกันกับการซื้อปูนซีเมนต์ด้วย

  3.3.5 การตลาด การขาย และจัดจำหน่าย

  ทีพีไอ คอนกรีต จำหน่ายคอนกรีตภายใต้ยี่ห้อ “ ทีพีไอพีแอล ”
  โดยคอนกรีตผสมเสร็จทั้งหมดจะขายในตลาดประเทศไทยเท่านั้น

  ทีพีไอ คอนกรีต จำหน่ายคอนกรีตผสมเสร็จออกสู่ตลาด ผ่านตัวแทนจำหน่าย ซึ่ง ณ วันที่ 31
  ธันวาคม 2546 มีอยู่ประมาณ 170 ราย ส่วนที่เหลือขายตรงให้กับผู้บริโภค
  โดยมีให้ระยะเวลาการขายเชื่อแบบ 30 วัน และ 60 วัน
  โดยลูกค้าจะต้องวางหลักทรัพย์ค้ำประกันไว้
  การจัดจำหน่ายผ่านตัวแทนจำหน่ายคิดเป็นสัดส่วนร้อยละ 80 ของยอดขายในปี 2546
  และขายตรงให้กับผู้บริโภคคิดเป็นสัดส่วนร้อยละ 20 ของยอดขายในปี 2546
  สัดส่วนที่จะขายตรงให้กับผู้บริโภคลดลงอย่างมากในรอบระยะเวลา 3-4
  ปีที่ผ่านมาเนื่องจากได้มีการขยายจำนวนตัวแทนจำหน่ายเพิ่มขึ้น
  อีกทั้งตัวแทนจำหน่ายเดิมที่มีอยู่มีความเข้มแข็งมากขึ้นสามารถรองรับความต้องการของลูกค้าได้ดี

  ตลาดที่สำคัญของ ทีพีไอ คอนกรีต จะอยู่บริเวณกรุงเทพฯ และปริมณฑล
  ซึ่งเป็นตลาดคอนกรีตที่ใหญ่ ที่สุดของประเทศ บริษัทฯ เชื่อว่า ทีพีไอ คอนกรีต
  มีส่วนแบ่งในตลาดนี้ถึงร้อยละ 25 นอกจากนี้ ทีพีไอ คอนกรีต
  ยังมีหน่วยผลิตที่ตั้งกระจายอยู่ตามถนนสายหลักทุกแห่งในกรุงเทพฯ ปริมณฑล
  โดยเลือกเน้นที่ตั้งที่สะดวกสำหรับการลำเลียงขนส่งวัตถุดิบและผลิตภัณฑ์ให้มากที่สุด
  เพื่อให้สามารถจัดส่งสินค้าให้แก่ลูกค้าได้อย่างรวดเร็ว อย่างไรก็ตามบริษัทฯ
  เชื่อว่าในอนาคตปริมาณความต้องการคอนกรีตสำเร็จนอกบริเวณกรุงเทพฯและปริมณฑลจะเพิ่มขึ้นอย่างมาก
  เนื่องจากรัฐบาลพยายามกระจายความเจริญสู่ชนบทซึ่งคาดว่าจะก่อให้เกิดปริมาณความต้องการคอนกรีตผสมเสร็จ
  ดังนั้น ทีพีไอ คอนกรีต จึงมีนโยบายที่จะขยายการดำเนินงานสู่บริเวณดังกล่าวมากขึ้น
  ในขณะเดียวกันก็จะลดปริมาณธุรกรรมในกรุงเทพฯ
  และปริมณฑลลงหากการเปลี่ยนแปลงของปริมาณความต้องการมีนัยสำคัญเพียงพอ

  ทีพีไอ คอนกรีตยังได้จัดรถขนส่งจำนวนกว่า 375 คัน ไว้คอยบริการลูกค้า
  โดยมีกำลังการขนส่งได้ถึง 6,000 ลูกบาศก์เมตรต่อวันหรือประมาณ 1.8 ล้านลูกบาศก์เมตรต่อปี
  ทีพีไอ คอนกรีต เป็นเจ้าของรถขนส่งจำนวนถึง 297 คัน และมีรถที่อยู่ระหว่างซ่อมแซมอีกจำนวน
  99 คัน โดยที่เหลือได้ทำสัญญาไว้กับบุคคลภายนอกจำนวน 78 คัน

3.3.6 การแข่งขัน

  ทีพีไอ คอนกรีต เป็นผู้ผลิตคอนกรีตผสมเสร็จที่ใหญ่อันดับสองของประเทศไทย
  โดยมีส่วนแบ่งในตลาดนี้ถึงร้อยละ 12 ในปี 2546 โดยมีคู่แข่งที่สำคัญได้แก่
  บริษัทผลิตภัณฑ์และวัตถุก่อสร้าง จำกัด (CPAC) บริษัท แฮนสัน คอนกรีต ( ประเทศไทย )
  จำกัด บริษัท นครหลวงคอนกรีต จำกัด บริษัท น่ำเฮงคอนกรีต จำกัด และบริษัท
  ชลประทานคอนกรีต จำกัด
  นอกจากนี้ยังมีคู่แข่งที่เป็นผู้ผลิตคอนกรีตผสมเสร็จรายย่อยอีกจำนวนพอสมควร

  ทีพีไอ คอนกรีต ใช้กลยุทธ์หลายอย่างในการแข่งขันในอุตสาหกรรมคอนกรีตผสมเสร็จ ได้แก่
  กลยุทธ์ทางด้านราคา คุณภาพของผลิตภัณฑ์ การจัดส่งสินค้าตรงเวลา
  มีบริการหลังการขายที่รวดเร็ว
  เนื่องจากมีผู้ผลิตคอนกรีตผสมเสร็จหลายรายในตลาดทำให้มีการแข่งขันสูง
  บริษัทฯมีนโยบายการเสนอสินค้าคุณภาพมาตรฐาสากลและเน้นที่การจัดส่งที่ตรงเวลาและมีการแก้ไขปัญหาที่รวดเร็ว
  โดยมีราคาถูกกว่าผู้นำตลาดเพียงเล็กน้อย

ทีพีไอ คอนกรีต มีความสัมพันธ์ที่ดีกับลูกค้ารายใหญ่มาโดยตลอด
ซึ่งเห็นได้จากการที่ลูกค้ารายใหญ่มีการติดต่อและมียอดการซื้อกับทีพีไอ คอนกรีต
มานานหลายปีอย่างต่อเนื่อง ส่งผลให้เกิดการได้เปรียบในการแข่งขันทั้งนี้ เป็นผลมาจากการที่ทีพีไอ
คอนกรีต ได้ให้ความสำคัญในด้านคุณภาพของผลิตภัณฑ์เป็นอย่างมาก เช่น
การใช้ปูนซีเมนต์ทั้งหมดจากบริษัทฯ ผลิตคอนกรีตผสมเสร็จที่มีคุณภาพสูง ประกอบกับการที่ทีพีไอ
คอนกรีต มีช่องทางจำหน่ายเป็นของตัวเอง
และมีนโยบายการให้บริการหลังการขายเป็นอย่างดีดังที่กล่าวข้างต้น

3.3.7 กฎเกณฑ์ และข้อบังคับของรัฐ

  การผลิตคอนกรีตผสมเสร็จ และการก่อสร้างหน่วยผลิตนั้นต้องผ่านการขออนุญาตจาก
  หน่วยงานราชการที่เกี่ยวข้องก่อน โดยทีพีไอ คอนกรีต
  จะต้องผลิตคอนกรีตผสมเสร็จให้ได้คุณภาพตามมาตรฐาน นอกจากนี้ชนิดของเครื่องจักร
  ขนาดของหน่วยผลิต และการรักษาสิ่งแวดล้อมก็ต้องได้มาตรฐาน
  รัฐจึงจะออกใบอนุญาตประกอบการให้ โดยปกติแล้วหน่วยผลิตทุกหน่วยของ ทีพีไอ คอนกรีต
  จะได้รับการตรวจสอบทุกๆ ปี ปีละประมาณสองครั้ง นอกจากนี้ ทีพีไอ คอนกรีต
  และผู้ผลิตคอนกรีตผสมเสร็จทุกรายจะต้องได้รับใบอนุญาตในการเก็บรักษาปูนซีเมนต์และการบริโภคสาธารณูปโภคทั้งไฟฟ้าและน้ำประปาอีกด้วย

3.3.8 สถานการณ์ทางด้านสิ่งแวดล้อม

  ในการผลิตคอนกรีตผสมเสร็จ ทีพีไอ คอนกรีต
  ได้จัดเตรียมมาตรการป้องกันผลกระทบทางสิ่งแวดล้อม ดังนี้

  - ป้องกันปัญหามลภาวะทางอากาศ ฝุ่นละออง โดยติดตั้งเครื่องกรองฝุ่น แผงป้องกันฝุ่น
  และหัวฉีดน้ำบนแผงหินทราย เพื่อลดการฟุ้งกระจายของฝุ่นละออง

  - ป้องกันเสียงขณะเครื่องจักรทำงาน หรือขนถ่ายวัตถุดิบ
  โดยติดตั้งอาคารครอบเครื่องกวนผสมและใช้ปั๊มไฟฟ้าในการเป่าปูนเข้าเก็บในไซโล
  และมีตารางซ่อมบำรุงเครื่องจักรอย่างสม่ำเสมอ

  - ป้องกันปัญหามลภาวะทางน้ำและกากของเสีย โดยจัดสร้างบ่อคายคอนกรีต บ่อตก-ตะกอน
  และบ่อน้ำใสสำหรับรองรับน้ำจากการล้างเศษคอนกรีต

หน่วยงานที่ควบคุมดูแลผลกระทบทางสิ่งแวดล้อมคือ กรมโรงงาน กระทรวงอุตสาหกรรม
โดยในระยะ 3 ปีที่ผ่านมา ทีพีไอ คอนกรีต
ได้ดำเนินการควบคุมดูแลหน่วยผลิตคอนกรีตผสมเสร็จไม่ให้เกิดผลกระทบต่อสิ่งแวดล้อมต่างๆ
จึงทำให้ไม่เคยมีข้อพิพาท หรือถูกฟ้องร้องเกี่ยวกับสิ่งแวดล้อม
และด้วยการจัดการด้านสิ่งแวดล้อมที่ได้มาตรฐาน ทำให้หน่วยผลิตคอนกรีตผสมเสร็จของ ทีพีไอ
คอนกรีต ที่ถนนพุทธมณฑลสาย 5 ได้ใบรับรองคุณภาพ ISO 14001 จากสถาบัน Bureau Veritas
Quality International เมื่อวันที่ 22 ธันวาคม 2543 และการรับรองมาตรฐาน มอก.
18001 จากสถาบันรับรองมาตรฐานไอเอสโอ แห่งประเทศไทย
ในด้านระบบการจัดการด้านอาชีวอนามัยและความปลอดภัย เมื่อวันที่ 8 พฤศจิกายน 2545
สำหรับการผลิตคอนกรีตผสมเสร็จอีกด้วย

3.4 การประกอบธุรกิจอื่นๆ

  นอกจากธุรกิจปูนซีเมนต์ ปูนเม็ด และปูนสำเร็จรูป ธุรกิจเม็ดพลาสติก LDPE และ ธุรกิจคอนกรีต
  ผสมเสร็จแล้ว บริษัทฯยังมีการลงทุนในบริษัทย่อยอื่นอีก 3 บริษัท ได้แก่ บริษัท ทีพีไอ ออลซีซันส์
  จำกัด บริษัท ทีพีไอ โพลีน เพาเวอร์ จำกัด และบริษัท โพรพ็อกไซด์ไทย จำกัด
  โดยทั้งหมดยังไม่ได้ดำเนินธุรกิจใดๆ และลงทุนในบริษัทร่วมอีก 4 บริษัท ซึ่งมีรายละเอียดดังนี้

บริษัท ไนเตรทไทย จำกัด

  บริษัท ไนเตรทไทย จำกัด (“ไนเตรทไทย”) ถูกจัดตั้งขึ้นโดยการร่วมทุนระหว่างบริษัทฯ กับ
  Dyno Nobel ASA of Norway ซึ่งเป็นบริษัทผลิตวัตถุระเบิดที่ใหญ่ที่สุดแห่งหนึ่งในโลก
  เพื่อประกอบธุรกิจผลิตและจัดจำหน่าย แอมโมเนียมไนเตรท ซึ่งใช้ในการผลิตวัตถุระเบิด
  และผลิตกรดไนตริก ณ วันที่ 31 ธันวาคม 2546 Dyno Nobel ASA of Norway
  และบริษัทฯถือหุ้นไนเตรทไทยประมาณร้อยละ 49 และร้อยละ 40 ตามลำดับ
  ไนเตรทไทยเริ่มเปิดดำเนินการในปี 2539
  ปัจจุบันโรงงานของไนเตรทไทยมีกำลังการผลิตแอมโมเนียม ไนเตรท และกรดไนตริกเต็มที่รวม
  85,000 ตันต่อปี ในปี 2546 ไนเตรทไทยมีรายได้จากการจำหน่าย และกำไรสุทธิ ประมาณ
  864.40 ล้านบาท และ18.34 ล้านบาท ตามลำดับ

บริษัท อุตสาหกรรมเหล็กกล้าไทย จำกัด (มหาชน)

  บริษัท อุตสาหกรรมเหล็กกล้าไทย จำกัด (มหาชน) (“อุตสาหกรรมเหล็กกล้าไทย”)
  ถูกจัดตั้งขึ้นโดยการร่วมทุนระหว่างบริษัท ทีพีไอ กลุ่มกรุงเทพสลักภัณฑ์ กลุ่มธนาคารกรุงเทพ
  และผู้ถือหุ้นรายย่อยอื่น เพื่อประกอบกิจการโรงรีดเหล็กลวด ณ วันที่ 31 ธันวาคม 2546
  บริษัทฯถือหุ้นอุตสาหกรรมเหล็กกล้าไทยประมาณร้อยละ 29.77
  ส่วนผู้ถือหุ้นรายใหญ่ที่เหลือได้แก่ทีพีไอ กลุ่มกรุงเทพสลักภัณฑ์ และกลุ่มธนาคารกรุงเทพ
  ซึ่งถือหุ้นคิดเป็นสัดส่วนร้อยละ 16.24 ร้อยละ 16.1 และร้อยละ 13.03 ตามลำดับ
  อุตสาหกรรมเหล็กกล้าไทยเริ่มเปิดดำเนินการในปี 2540
  ปัจจุบันโรงงานของอุตสาหกรรมเหล็กกล้าไทยมีกำลังการผลิตเหล็กลวดประมาณ
  350,000-400,000 ตันต่อปี ทั้งนี้ ในการร่วมทุนก่อตั้งอุตสาหกรรมเหล็กกล้าไทย
  บริษัทฯได้จัดหาเงินทุนจากผู้ถือหุ้น ธนาคารพาณิชย์ในประเทศไทย
  และสถาบันการเงินที่สนับสนุนสินเชื่อเพื่อการส่งออกต่างๆ
  โดยอุตสาหกรรมเหล็กกล้าไทยได้ลงนามในสัญญาปรับปรุงโครงสร้างหนี้กับเจ้าหนี้สถาบันการเงินในเดือนมิถุนายน
  2543 ซึ่งปัจจุบันกำลังดำเนินการตามเงื่อนไขและข้อตกลงดังกล่าวอยู่ ในปี 2546
  อุตสาหกรรมเหล็กกล้าไทยมีรายได้จากการจำหน่าย และขาดทุนสุทธิประมาณ 2,197.8 ล้านบาท
  และ 49.2 ล้านบาท ตามลำดับ

บริษัท มอนโดไทย จำกัด

  บริษัท มอนโดไทย จำกัด (“มอนโดไทย”) ถูกจัดตั้งขึ้นเมื่อวันที่ 25 เมษายน 2529
  โดยบริษัทฯถือหุ้นอยู่ร้อยละ 28.75 เพื่อดำเนินธุรกิจพัฒนาที่ดินและที่พักอาศัย ปัจจุบัน
  เนื่องจากมอนโดไทยยังไม่ได้ดำเนินธุรกิจใดๆ ทำให้ในปี 2546
  จึงมีเฉพาะค่าใช้จ่ายทำให้เกิดขาดทุนสุทธิประมาณ 3,476 บาท

  บริษัท ทีพีไอ ประกันชีวิต จำกัด

  บริษัท ทีพีไอ ประกันชีวิต จำกัด (“ทีพีไอประกันชีวิต”) ถูกจัดตั้งขึ้นเมื่อวันที่ 11 มิถุนายน 2540
  โดยการร่วมทุนระหว่างบริษัท บริษัท ทีพีไอ โฮลดิ้ง จำกัด และบริษัท จตุรัตน์ จำกัด
  เพื่อดำเนินธุรกิจประกันชีวิต ณ วันที่ 31 ธันวาคม 2546 บริษัท, บริษัท ทีพีไอ โฮลดิ้ง จำกัด
  และบริษัท จตุรัตน์ จำกัด ถือหุ้นทีพีไอประกันชีวิตในสัดส่วนที่เท่ากันคือร้อยละ 25
  ส่วนที่เหลือถือโดยผู้ถือหุ้นรายย่อยอื่น ในปี 2546 บริษัทมีรายได้จากประกันชีวิต
  และขาดทุนสุทธิจำนวน 12.5 ล้านบาท และ 4.2 ล้านบาท ตามลำดับ